AN COIMISIÚN EORPACH An Bhruiséil,29.6.2017 COM(2017) 352 final 2017/0145(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le Gníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais, agus lena leasaítear Rialachán (CE) Uimh. 1987/2006 agus Cinneadh 2007/533/JHA ón gComhairle agus lena n

x001e

aisghairtear Rialachán (AE) Uimh. 1077/2011



MEABHRÁN MÍNIÚCHÁIN 1.COMHTHÉACS AN TOGRA ·Forais agus cuspóirí an togra Glacadh an Rialachán lena mbunaítear an Ghníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais, (ar a dtugtar eu-LISA), in 2011 (Rialachán (AE) Uimh. 1077/2011) agus leasaíodh in 2015 é le Rialachán (AE) 603/2013. Faoi láthair, is é eu-LISA atá freagrach as bainistiú oibríochtúil a dhéanamh, ar an leibhéal lárnach, ar an dara glúin de Chóras Faisnéise Schengen (SIS II), ar an gCóras Faisnéise Víosaí (VIS) agus ar Eurodac. Féadfar a chur de chúram ar eu-LISA freisin forbairt agus bainistiú oibríochtúil córas mórscála TF eile sa limistéar saoirse, slándála agus ceartais i gcás dá bhforáiltear amhlaidh le hionstraimí reachtacha ábhartha. Chuaigh eu-LISA i mbun a chroíchúraimí an 1 Nollaig 2012 agus tá VIS á oibriú aige ón 1 Nollaig 2012, SIS II ó Bhealtaine 2013 agus Eurodac ó Mheitheamh 2013. Is i dTaillinn atá suíomh na Gníomhaireachta agus déantar na córais a oibriú ó láithreán teicniúil in Strasbourg. Is in Sankt Johann im Pongau atá an láithreán cúltaca. Is é is aidhm don togra seo an Rialachán lena mbunaítear an Ghníomhaireacht a athbhreithniú chun é a oiriúnú do na moltaí le haghaidh leasuithe reachtacha a bhí mar thoradh ar an meastóireacht; ina theannta sin, féachtar le feidhmiú na Gníomhaireachta a fheabhsú agus le cur leis an ról atá aici agus an ról sin a neartú chun a áirithiú go dtugann a sainordú aghaidh ar na dúshláin atá roimh an Aontas faoi láthair sa limistéar saoirse, slándála agus ceartais. Féachann an togra freisin leis na hathruithe a eascraíonn as forbairtí beartais, dlíthiúla agus fíorasacha a chur leis an Rialachán agus lena léiriú go háirithe go gcuirfear córais nua de chúram ar an nGníomhaireacht faoi réir comhaontaithe na gcomhreachtóirí agus gur cheart cúram a chur ar an nGníomhaireacht tacú le forbairt na hidir-inoibritheachta idir córais mhórscála TF mar chuid den obair leantach ar an Teachtaireacht ón gCoimisiún an 6 Aibreán 2016 maidir le Córais Faisnéise níos Láidre agus níos Cliste do Theorainneacha agus don tSlándáil, an tuarascáil chríochnaitheach ón ngrúpa ardleibhéil saineolaithe maidir le córais faisnéise agus idir-inoibritheacht an 11 Bealtaine 2017 agus seachtú tuarascáil an Choimisiúin ar dhul chun cinn i dtreo aontas slándála éifeachtach dílis an 16 Bealtaine 2017. Tugtar aghaidh freisin ar na moltaí le haghaidh leasuithe arna moladh ag Bord Bainistíochta na Gníomhaireachta, agus ar an ngá a d’fhéadfadh a bheith ann do eu-LISA réitigh theicniúla chomhpháirteacha a óstáil agus a bhainistiú maidir le cur chun feidhme na gcóras díláraithe, ar an leibhéal náisiúnta, do na Ballstáit leasmhara. Ar deireadh, leis an togra déantar an gníomh lena mbunaítear an Ghníomhaireacht a ailíniú le prionsabail an ráitis chomhpháirtigh ó Pharlaimint na hEorpa, ón gComhairle agus ón gCoimisiún Eorpach maidir le gníomhaireachtaí díláraithe an 19 Iúil 2012 (dá ngairtear “an cur chuige coiteann” anseo feasta). I gcomhréir le hAirteagal 31 den Rialachán lena mbunaítear an Ghníomhaireacht, rinne an Coimisiún meastóireacht, ar bhonn meastóireacht sheachtrach, i ndlúthchomhairle le Bord Bainistíochta eu-LISA, chun scrúdú a dhéanamh ar an gcaoi a gcuireann agus an méid a chuireann an Ghníomhaireacht go héifeachtúil le bainistiú oibríochtúil córas mórscála TF sa limistéar saoirse, slándála agus ceartais agus ar an gcaoi a gcomhlíonann agus an méid a chomhlíonann sí na cúraimí a leagtar uirthi leis an Rialachán réamhráite sin. Scrúdaíodh sa mheastóireacht freisin an gá leis na cúraimí a chuirtear de chúram ar eu-LISA leis an Rialachán sin a athbhreithniú nó cur leo. I bhfianaise na meastóireachta sin, ba cheart don Choimisiún, tar éis dó dul i gcomhairle leis an mBord Bainistíochta, moltaí a eisiúint maidir le hathruithe ar an Rialachán sin agus iad a chur, i dteannta na tuairime ón mBord Bainistíochta agus moltaí iomchuí eile chomh maith, chuig Parlaimint na hEorpa, chuig an gComhairle, agus chuig an Maoirseoir Eorpach ar Chosaint Sonraí. Cuireadh na moltaí san áireamh sa Report from the Commission to the European Parliament and the Council on the functioning of the European Agency for the operational management of large-scale IT systems in the area of freedom, security and justice [Tuarascáil ón gCoimisiún chuig Parlaimint na hEorpa agus chuig an gComhairle maidir le feidhmiú na Gníomhaireachta Eorpaí chun Bainistiú Oibríochtúil a dhéanamh ar Chórais mhórscála TF sa limistéar saoirse, slándála agus ceartais] (eu-LISA) agus sa Doiciméad Inmheánach Oibre de chuid an Choimisiúin maidir le meastóireacht a dhéanamh ar eu-LISA a ghabhann leis seo a bhfuil sé beartaithe a ghlacadh an tráth céanna leis an togra seo. Baineann an togra seo, mar sin, le meastóireacht ar an nGníomhaireacht ach, ina theannta sin, urramaíonn sé forbairtí eile reachtacha agus beartais agus cuirtear san áireamh ann na moltaí dá dtagraítear thuas, chomh maith le tuairim an Bhoird Bainistíochta. ·Aghaidh a thabhairt ar na moltaí a rinneadh sa tuarascáil sheachtrach meastóireachta ar eu-LISA Ceithre bliana tar éis don Ghníomhaireacht cúraimí a ghlacadh chuici féin i mí na Nollag 2012, ba léir ón meastóireacht a rinneadh go bhfuil an Ghníomhaireacht in ann a cúraimí a chomhlíonadh, agus na cúraimí nua a cuireadh uirthi san áireamh, go háirithe cúraimí DubliNet, VISION agus cur i bhfeidhm an treoirthionscadail Teorainneacha Cliste ar bhealach éifeachtach agus éifeachtúil. Léiríodh freisin gur chuidigh eu-LISA ar bhealach éifeachtach chun timpeallacht TF atá comhordaithe, éifeachtach agus comhleanúnach a chur ar bun le haghaidh bainistiú oibríochtúil córas mórscála TF a thacaíonn le cur chun feidhme beartas sa limistéar saoirse, slándála agus ceartais. Tá easnaimh le réiteach, áfach, chun feidhmiú na Gníomhaireachta a fheabhsú agus chun cur leis an ról atá aici agus chun an ról sin a neartú, lena áirithiú go ndéanfar a sainordú a oiriúnú chun dul i ngleic leis na dúshláin atá ann faoi láthair ar leibhéal an Aontais i réimse na himirce agus na slándála. Is féidir aghaidh a thabhairt ar fhormhór na neasnamh a shainaithnítear sa mheastóireacht gan leasuithe reachtacha a dhéanamh. Tá obair ar na moltaí neamhreachtacha curtha i gcrích ag Stiúrthóir Feidhmiúcháin eu-LISA; ghlac an Bord Bainistíochta an plean gníomhaíochta ábhartha an 21 Márta 2017. Seo a leanas na heasnaimh, mar a shainaithnítear sa mheastóireacht iad, ar gá leasuithe reachtacha a dhéanamh chun iad a réiteach: –ba cheart comhleanúnachas bhainistiú an bhonneagair cumarsáide a fheabhsú trí chúraimí gaolmhara an Choimisiúin (go háirithe cur chun feidhme an bhuiséid, fáil agus athnuachan, agus ábhair a bhaineann le conarthaí) a aistriú chuig an nGníomhaireacht, trí leasú a dhéanamh ar na hionstraimí reachtacha lena rialaítear cur ar bun agus oibriú na gcóras arna noibriú ag an nGníomhaireacht; –ba cheart raon feidhme an chomhair le gníomhaireachtaí eile sa limistéar saoirse, slándála agus ceartais a shoiléiriú laistigh de shainordú eu-LISA; –ba cheart don Bhord Bainistíochta tuarascáil eatramhach a ghlacadh faoi dheireadh mhí Lúnasa gach bliain ar an dul chun cinn maidir le cur chun feidhme na ngníomhaíochtaí beartaithe a chumhdaíonn na chéad sé mhí den bhliain sin; –teorannaítear raon feidhme na dtreoirthionscadal a d’fhéadfadh eu-LISA a chur i gcrích do na treoirthionscadail sin dá dtagraítear in Airteagal 54(2)(a) den Rialachán Airgeadais (i.e. na treoirthionscadail sin a bhunaítear gan bhunghníomh) agus ba cheart an raon feidhme sin a leathnú chun treoirthionscadail atá faoi réir bunghníomh atá ann cheana a chumhdach. Lena chois sin, moladh sa mheastóireacht gur cheart measúnú riosca agus measúnú ex ante a ullmhú do thionscadail ar fiú os cionn 500 000 EUR iad arna ndéanamh ag eu-LISA faoina shainordú reatha (i.e. tionscadail nach dtagann as ionstraim reachtach lena gcuirtear córas nua de chúram air, ar tionscadail iad a gcuirfidh an Coimisiún measúnú tionchair ar fáil maidir leo). Moladh tábhachtach é sin a dtabharfaidh eu-LISA aghaidh air ar bhealach iomchuí. Ní éilítear, áfach, an Rialachán maidir leis an nGníomhaireacht a athrú toisc go néilíonn Airteagal 29(5) de Rialachán Tarmligthe (AE) Uimh. 1271/2013 ón gCoimisiún agus Rialachán Airgeadais na Gníomhaireachta meastóireachtaí ex ante agus ex post cheana ar chláir agus ar ghníomhaíochtaí a mbíonn caiteachas suntasach ag baint leo. Rinneadh moltaí eile maidir le leasuithe ar shainordú na Gníomhaireachta sa mheastóireacht. Ba cheart na moltaí sin a chur isteach in ionstraimí reachtacha na gcóras agus, maidir le freagracht bhreise eu-LISA i dtaobh staidrimh, ní bheadh leasú ar an Rialachán lena mbunaítear an Ghníomhaireacht de dhíth. –Freagracht bhreise eu-LISA maidir leis an staidreamh a ghiniúint agus a fhoilsiú le haghaidh gach córais.

–Cúram nua do eu-LISA tuarascálacha ar cháilíocht sonraí agus ar anailísiú sonraí a tháirgeadh chun rialú ar chur chun feidhme na nionstraimí dlí lena rialaítear na córais a fheabhsú. Sa Report on the functioning of the European Agency for the operational management of large-scale IT systems in the area of freedom, security and justice [Tuarascáil ar fheidhmiú na Gníomhaireachta Eorpaí chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais] a glacadh ar an dáta céanna leis an togra seo, cuirtear i láthair torthaí agus moltaí na meastóireachta. Sa tuarascáil, tugadh ar aird freisin go gcomlánaíonn an Rialachán lena mbunaítear an Ghníomhaireacht, ina sainítear cúraimí na Gníomhaireachta, go gcomhlanaíonn sé an timpeallacht eacnamaíoch, pholaitiúil agus dhlíthiúil inar cuireadh an Ghníomhaireacht ar bun. Mar thoradh ar fhorbairtí beartais agus dlíthiúla a rinneadh le tamall anuas, éilítear tuilleadh athbhreithnithe a dhéanamh ar na cúraimí a chuirtear ar eu-LISA leis an Rialachán réamhráite sin agus le hionstraimí dlí ábhartha eile (i.e. na hionstraimí dlí lena rialaítear na córais) nó is gá na cúraimí sin a leathnú. In 2016, thíolaic an Coimisiún tograí chun córais nua a chur de chúram ar an nGníomhaireacht: an Córas Dul Isteach/Imeachta (EES), an córas uathoibrithe do chlárú, d’fhaireachán agus don sásra um leithdháileadh i dtaca le hiarratais ar chosaint idirnáisiúnta agus Córas an Aontais Eorpaigh um Fhaisnéis agus Údarú Taistil (ETIAS). Dá nglacfadh na comhreachtóirí na tionscnaimh sin, ba ghá athruithe a dhéanamh ar an Rialachán maidir le eu-LISA, athruithe ar cheart dóibh teacht i bhfeidhm nuair a bheadh na tograí sin infheidhme chun na cúraimí nua sin a léiriú sa Rialachán maidir le eu-LISA go háirithe maidir le freagrachtaí an Bhoird Bainistíochta agus an Stiúrthóra Feidhmiúcháin. Cuimsítear sa togra maidir le EES leasuithe ar Rialachán (AE) 1077/2011. I gcás na dtograí maidir le hathmhúnlú Rialachán ETIAS agus Rialachán Eurodac, chuir an Uachtaránacht leasuithe den sórt sin isteach le linn an phlé sa Chomhairle. Toisc go dtíolacfar an togra seo, áfach, sula nglacfar aon cheann de na trí thogra lena gcuirfear córais nua de chúram ar an nGníomhaireacht, is gá freisin na leasuithe riachtanacha a léiriú idir lúibíní sa togra seo, faoi réir a nglactha go críochnaitheach sa téacs nuair a ghlacfaidh na comhreachtóirí na tograí. Lena chois sin, ghlac an Coimisiún an 6 Aibreán 2016 Teachtaireacht maidir le Córais Faisnéise níos Láidre agus níos Cliste do Theorainneacha agus don tSlándáil. Ba cheart sainordú sainráite a thabhairt do eu-LISA leis an Rialachán lena mbunaítear an Ghníomhaireacht na cúraimí a chuirtear air a bhfuil cur síos orthu sa Teachtaireacht sin agus i seachtú tuarascáil an Choimisiúin ar dhul chun cinn i dtreo aontas slándála éifeachtach dílis an 16 Bealtaine 2017 a chur i gcrích. Áirítear leis sin go háirithe tacaíocht a chur ar fáil don Choimisiún agus do na Ballstáit chun scrúdú a dhéanamh ar indéantacht theicniúil na bhforbairtí agus na mbeart i dtreo idir-inoibritheacht na gcóras, lena náirítear trí bhíthin staidéar agus/nó gníomhaíochtaí tástála. Ba cheart na hathruithe a eascraíonn as an meastóireacht a rinneadh ar SIS in 2016, mar a léirítear iad sna tograí lena nathbhreithnítear ionstraimí reachtacha SIS, agus as an togra maidir le hathmhúnlú Rialachán Eurodac chomh maith, ba cheart iad a chur isteach sa togra seo. Anuas air sin, tá éagsúlachtaí idir an Rialachán lena mbunaítear an Ghníomhaireacht agus an cur chuige coiteann atá i gceangal leis an ráiteas comhpháirteach ó Pharlaimint na hEorpa, ó Chomhairle an Aontais Eorpaigh agus ón gCoimisiún an 19 Iúil 2012 maidir le gníomhaireachtaí díláraithe (dá ngairtear “an cur chuige coiteann” anseo feasta) agus leis an Rialachán Airgeadais nua agus an Rialachán Réime Airgeadais. Ba cheart aghaidh a thabhairt orthu sin san athbhreithniú reachtach. D’fhéadfaí, mar shampla, síneadh ama nach faide ná cúig bliana a chur le sainordú an Stiúrthóra Feidhmiúcháin in ionad na dtrí bliana ar a mhéad dá bhforáiltear faoi láthair. Sampla eile is ea an ceanglas maidir le meastóireacht a dhéanamh ar an nGníomhaireacht gach cúig bliana seachas gach ceithre bliana mar a fhoráiltear faoi láthair. Ba cheart a shonrú sa Rialachán freisin go bhféadfaidh eu-LISA comhairle a chur ar na Ballstáit maidir le nasc na gcóras náisiúnta leis na lárchórais agus tacaíocht/cúnamh ad hoc a thabhairt do na Ballstáit (amhail an tacaíocht a cuireadh ar fáil sa teophointe sa Ghréig go luath in 2016 le linn ghéarchéim na ndídeanaithe). Faoin Rialachán seo freisin, ba cheart a cheadú do eu-LISA cúnamh/tacaíocht a chur ar fáil do sheirbhísí ábhartha an Choimisiúin maidir le saincheisteanna teicniúla a bhaineann le córais atá ann cheana nó córais nua, i gcás ina niarrtar sin. ·Aghaidh a thabhairt ar na moltaí maidir le leasuithe a mhol Bord Bainistíochta na Gníomhaireachta Chuathas i gcomhairle le Bord Bainistíochta na Gníomhaireachta an 25 Samhain 2016 i dtaobh na moltaí maidir le leasuithe ar an Rialachán lena mbunaítear an Ghníomhaireacht agus glacadh a thuairim an 27 Feabhra 2017. D’fháiltigh an Bord roimh na moltaí maidir le leasuithe agus d’fháiltigh sé freisin roimh rún an Choimisiúin cur le freagrachtaí eu-LISA agus chuir an Bord é féin tuilleadh moltaí maidir le leasuithe ar aghaidh. De thoradh na moltaí breise sin maidir le leasuithe, tá an Coimisiún tar éis an sainordú maidir le taighde a leathnú a ghlacadh air féin, mar aon le síneadh ama a chur le sainordú an Chathaoirligh ar na grúpaí comhairleacha. Mhol an Bord Bainistíochta gur cheart don Ghníomhaireacht bheith in ann láithreáin bhreise theicniúla a chur ar bun, tar éis formheas a fháil ón mBord, sa bhreis ar na láithreáin atá ann cheana in Strasbourg agus in Sankt Johann im Pongau (an Ostair). Ní féidir leis an gCoimisiún glacadh leis an moladh sin óir níl aon fhianaise ábhartha ann a léiríonn go bhfuil gá leis na láithreáin nua ná go mbeadh luach breise ná gnóthachain éifeachtúlachta ann dá mbarr. Tugtar ar aird gur shocraigh na comhreachtóirí sna hionstraimí reachtacha maidir le SIS II (a glacadh in 2006 agus 2007) agus VIS (a glacadh in 2008) gur in Strasbourg (an Fhrainc) agus in Sankt Johann im Pongau (an Ostair) a bheadh an lárchóras agus an córas cúltaca do SIS II agus VIS suite. Le linn na caibidlíochta ar an togra le haghaidh an Rialacháin lena mbunaítear an Ghníomhaireacht, chinn na comhreachtóirí ar bhonn tairiscint chomhpháirteach ón Eastóin agus ón bhFrainc i dtaca leis an nGníomhaireacht a óstáil, gur i dTaillinn a bheadh suíomh na Gníomhaireachta agus go bhfanfadh na láithreáin theicniúla agus na láithreáin chúltaca in Strasbourg agus in Sankt Johann im Pongau. Anuas air sin, níor chuir an Ghníomhaireacht measúnú ar fáil a thabharfadh údar go bhfuil gá le láithreán breise. Chun tuilleadh solúbthachta a áirithiú, áfach, déantar foráil sa togra seo maidir leis an bhféidearthacht don Ghníomhaireacht an láithreán cúltaca in Sankt Johann im Pongau a úsáid chun córais chúltaca a oibriú go comhuaineach i mód gníomhach. Leis sin, ba cheart go bhféadfaí idirbhearta gnó a phróiseáil fiú le linn na gnáthoibríochta agus ní hamháin nuair a chliseann ar na córais. ·Aghaidh a thabhairt ar na hathruithe is gá chun na cúraimí dá dtagraítear sa tuarascáil chríochnaitheach de chuid an ghrúpa ardleibhéil saineolaithe maidir le córais faisnéise agus idir-inoibritheacht an 11 Bealtaine 2017 agus i seachtú tuarascáil an Choimisiúin ar dhul chun cinn i dtreo aontas slándála éifeachtach dílis a glacadh an 16 Bealtaine 2017 a chur de chúram ar eu-LISA. Áirítear iad seo a leanas ar na hathruithe sin: (a)freagrachtaí breise a chur de chúram ar eu-LISA maidir le cáilíocht sonraí faoi réir leasuithe/tograí reachtacha sonracha a ghlacadh Bhreithnigh an grúpa ardleibhéil saineolaithe maidir le córais faisnéise agus idir-inoibritheacht an moladh dá bhforáiltear sa Teachtaireacht maidir le Córais Faisnéise níos Láidre agus níos Cliste do Theorainneacha agus don tSlándáil go bhforbródh eu-LISA acmhainneacht faireacháin lárnach le haghaidh cáilíocht sonraí. Ba é tuairim an ghrúpa saineolaithe gur cheart seiceálacha uathoibrithe cáilíochta, formáide agus iomláine arna bhforchur nó arna moladh ag na lárchórais a fheabhsú nó a chomhlánú. Is gá tuilleadh anailíse a dhéanamh féachaint an bhféadfar forbairt a dhéanamh ar rialú uathoibrithe cáilíochta sonraí sna réimsí sonraí éagsúla in SIS, VIS agus Eurodac agus in aon chórais nua, amhail EES. Beidh sé mar aidhm ag sásra rialaithe cáilíochta sonraí den sórt sin go naithneoidh na lárchórais go huathoibríoch sonraí arna gcur isteach ar dócha iad a bheith mícheart nó neamhréireach ionas go bhféadfaidh an Ballstát tionscnaimh na sonraí a fhíorú agus na bearta ceartaitheacha is gá a dhéanamh. D’fhéadfaí an ghníomhaíocht sin a éascú trí bhíthin stóras coiteann sonraí chun tuarascálacha staidrimh agus cáilíochta sonraí a tháirgeadh (ollstór sonraí) ina mbeadh sonraí anaithnidithe arna mbaint as na córais. Tugadh ar aird sa seachtú tuarascáil ar dhul chun cinn i dtreo aontas slándála éifeachtach dílis go dtabharfaidh an Coimisiún ar aghaidh moltaí an ghrúpa saineolaithe maidir le rialú cáilíochta uathoibrithe, mar atá “ollstór sonraí” atá in ann sonraí anaithnidithe a bhaintear as córais faisnéise ábhartha a anailísiú chun críocha staidrimh agus tuairiscithe, agus modúil oiliúna maidir le cáilíocht sonraí do bhaill foirne atá freagrach as ionchur a sholáthar do na córais ar an leibhéal náisiúnta. I bhfianaise an chúraim nua sin, mar aon le bunú “ollstór sonraí”, ba ghá foráil a dhéanamh maidir le forálacha mionsonraithe sonracha i dtaca le cáilíocht sonraí in ionstraimí na gcóras nó in ionstraim reachtach faoi leith. (b)freagracht a thabhairt do eu-LISA as bearta idir-inoibritheachta a fhorbairt faoi réir na tograí reachtacha ábhartha a ghlacadh. I gcomhréir leis an Teachtaireacht ó Aibreán 2016, agus mar a dearbhaíodh leis na torthaí agus na moltaí ón ngrúpa saineolaithe, tugadh ar aird sa seachtú tuarascáil ar dhul chun cinn i dtreo aontas slándála éifeachtach dílis a glacadh an 16 Bealtaine 2017 go bhfuil an Coimisiún ag leagan síos cur chuige nua maidir le bainistiú sonraí i dtaca le teorainneacha agus leis an tslándáil, cur chuige ina bhfuil córais faisnéise láraithe uile an Aontais le haghaidh bainistiú slándála, teorainneacha agus imirce idir-inoibritheach, agus go dtugann an idir-inoibritheacht sin lánurraim do chearta bunúsacha, sa chaoi is: ·gur féidir na córais a chuardach go comhuaineach trí úsáid a bhaint as tairseach cuardaigh Eorpach, agus prionsabal an teorannaithe de réir cuspóra agus cearta rochtana á gcomhlíonadh ina niomláine, ionas go bhféadtar úsáid níos fearr a bhaint as na córais faisnéise atá ann faoi láthair, agus d’fhéadfaí rialacha níos cuíchóirithe a chur i bhfeidhm chun go mbeadh rochtain ag údaráis forghníomhaithe dlí ar na córais; ·go mbaineann na córais úsáid as seirbhís chomhroinnte meaitseála bithmhéadraí amháin chun cuardaigh a dhéanamh i gcórais éagsúla faisnéise ina bhfuil sonraí bithmhéadracha, lena bhféadfaidh bratacha amais/gan amas an nasc le sonraí bithmhéadracha gaolmhara i gcóras eile a léiriú; ·go roinneann na córais stóras coiteann ina bhfuil sonraí céannachta alfa-uimhriúla chun a fháil amach an bhfuil duine cláraithe faoi iliomad céannachtaí i mbunachair shonraí éagsúla. Féachann an togra seo le cur ar chumas eu-LISA na cúraimí a dhéanamh a eascraíonn as an seachtú tuarascáil ar dhul chun cinn i dtreo aontas slándála éifeachtach dílis a glacadh an 16 Bealtaine 2017 chomh maith le tairseach cuardaigh Eorpach, seirbhís chomhroinnte meaitseála bithmhéadraí agus stóras coiteann céannachta a fhorbairt, faoi réir an ionstraim reachtach ábhartha maidir le hidir-inoibritheacht a ghlacadh.

(c)aghaidh a thabhairt ar an ngá a d’fhéadfadh a bheith ann do eu-LISA réitigh chomhpháirteacha theicniúla a fhorbairt, a bhainistiú agus/nó a óstáil chun gnéithe teicniúla de na hoibleagáidí a eascraíonn as reachtaíocht an Aontais maidir le córais díláraithe sa limistéar saoirse, slándála agus ceartais a chur chun feidhme ar bhonn náisiúnta do na Ballstáit leasmhara. Mar a mheabhraítear sa seachtú tuarascáil ar dhul chun cinn i dtreo aontas slándála éifeachtach dílis a glacadh an 16 Bealtaine 2017, leagadh béim freisin sa tuarascáil chríochnaitheach ón ngrúpa ardleibhéil saineolaithe maidir le córais TF agus idir-inoibritheacht ar a thábhachtaí atá sé na córais faisnéise atá ann faoi láthair a chur chun feidhme agus a chur i bhfeidhm ina niomláine. Sa tuarascáil sin, féachadh freisin ar chreat díláraithe Prüm maidir le malartú sonraí faoi DNA, faoi mhéarloirg agus faoi chlárú feithiclí, agus moladh staidéar féidearthachta a dhéanamh maidir le dul i dtreo mír ródúcháin lárnach agus feidhmiúlachtaí nua a chur leis an gcreat. Maidir le réamhfhaisnéis faoi phaisinéirí (API), mhol an grúpa saineolaithe gur cheart don Choimisiún staidéar féidearthachta a dhéanamh maidir le sásra láraithe i dtaca le API lena náirítear an gá atá le ródaire lárnach. Bheadh sé mar aidhm aige sin a chur ar chumas na mBallstát leasmhar nascacht ilfhreastail i gcomhair aerlínte a bheith acu agus sonraí API a chur ar fáil do chórais náisiúnta agus do lárchórais araon (EES, ETIAS). Maidir leis an gcóras díláraithe a bunaíodh le Treoir ón Aontas maidir le Taifead Ainmneacha Paisinéirí (an Treoir PNR), mhol an grúpa saineolaithe staidéar féidearthachta a dhéanamh maidir le mír lárnach le haghaidh réamhfhaisnéis faoi phaisinéirí agus sonraí as taifead ainmneacha na bpaisinéirí mar uirlis tacaíochta theicniúil chun an nascacht le haeriompróirí a éascú. Bheadh sé mar aidhm aige sin a chur ar chumas na mBallstát leasmhar nascacht ilfhreastail i gcomhair aerlínte a bheith acu agus sonraí PNR a chur ar fáil do chórais náisiúnta na mBallstát a chuir an Treoir PNR chun feidhme. Mheas an grúpa saineolaithe go neartódh sé sin éifeachtacht na naonad faisnéise faoi phaisinéirí a luaithe agus a bheadh Treoir PNR an Aontais curtha chun feidhme ag na Ballstáit. Déantar foráil sa togra seo, mar sin, go bhféadfadh grúpa Ballstát iarraidh ar an nGníomhaireacht córas TF comhchoiteann a fhorbairt, a bhainistiú agus/nó a óstáil dóibh chomh maith chun go gcuirfidh siad chun feidhme, go comhpháirteach, gnéithe teicniúla na noibleagaidí a eascraíonn as reachtaíocht an Aontais Eorpaigh maidir le córais díláraithe sa limistéar saoirse, slándála agus ceartais faoi réir formheas a fháil ón gCoimisiún roimh ré agus tar éis don Bhord Bainistíochta cinneadh a dhéanamh. Féadfar sin a dhéanamh trí chomhaontú tarmligin idir na Ballstáit lena mbaineann agus an Ghníomhaireacht, lena gcuirtear na cúraimí thuasluaite agus an buiséad comhfhreagrach de chúram ar an nGníomhaireacht. I gcás den sórt sin, gearrfaidh an Ghníomhaireacht táille ar na Ballstáit chun na costais ábhartha a chumhdach. Mar a léiríodh sa seachtú tuarascáil ar dhul chun cinn i dtreo aontas slándála éifeachtach dílis, thacaigh an Coimisiún leis an obair atá grúpa Ballstát ag glacadh orthu féin ag an gcéim seo e-CODEX (córas maidir le comhar breithiúnach trasteorann agus rochtain dhigiteach ar nósanna imeachta dlíthiúla), a chothabháil. Thug an Coimisiún dá aire go measann na Ballstáit sin nach réiteach inbhuanaithe é sin. Ar leibhéal na meithle sa Chomhairle, tá na Ballstáit tar éis roghanna difriúla a scrúdú agus chinn siad gurbh é eu-LISA is fearr chun cothabháil agus inoibritheacht an chórais e-CODEX a áirithiú. Chun teacht ar an réiteach is fearr, tá an Coimisiún tar éis measúnú ar thionchar na roghanna difriúla le haghaidh chothabháil e-CODEX a sheoladh. Beidh toradh an mheasúnaithe tionchair sin ar fáil faoi fhómhar 2017. ·Aghaidh a thabhairt ar na hathruithe is gá mar thoradh ar ghlacadh an togra maidir le ECRIS-TCN Ar deireadh, léiríonn an togra freisin na hathruithe is gá mar thoradh ar ghlacadh an togra le haghaidh Rialachán ó Pharlaimint na hEorpa agus ón gComhairle lena mbunaítear córas láraithe leis na Ballstáit a shainaithint ag a bhfuil faisnéis taifid choiriúil faoi náisiúnaigh tríú tír agus daoine gan stát (NTT) chun an Córas Faisnéise Eorpach um Thaifid Choiriúla (ECRIS) (dá ngairtear an córas ECRIS-TCN feasta) a fhorlíonadh agus chun tacú leis. Mar atá i gcás tograí eile lena gcuirtear córais nua de chúram ar an nGníomhaireacht, mar thoradh ar an togra maidir le ECRIS-TCN beidh gá le hathruithe ar Rialachán maidir le eu-LISA. Is gá na hathruithe sin a léiriú sa togra maidir le ECRIS-TCN agus sa togra maidir leis an nGníomhaireacht araon. Má ghlactar an togra maidir le ECRIS-TCN sula nglactar an togra maidir leis an nGníomhaireacht, beidh feidhm ag na hathruithe a bheartaítear sa chéad téacs sin maidir leis an Rialachán atá ann faoi láthair maidir le eu-LISA. Nuair a ghlacfar an togra maidir leis an nGníomhaireacht, tiocfaidh na hathruithe a mholtar sa togra sin in áit na nathruithe sa togra eile. Ag brath ar a thapúla a ghlacfar an dá thogra sin, oiriúnófar iad le linn na caibidlíochta chun comhsheasmhacht idir an dá théacs a áirithiú nuair is cúraimí eu-LISA atá i gceist. *** Neartóidh na cúraimí/na córais nua a fhoráiltear maidir le eu-LISA luach breise dearbhaithe na Gníomhaireachta a bhfuil aon mhórchóras amháin déanta aici de na trí chóras mórscála TF. Dá bhrí sin, is féidir an saineolas a thiomsú agus leas a bhaint as sineirgíochtaí agus fágadh creat níos solúbtha ná mar a bhí indéanta sular cuireadh an Ghníomhaireacht ar bun tráth arb é an Coimisiún a d’fhorbair agus a bhainistigh na córais agus ar cuireadh cúraimí áirithe de chúram ar chomhlachtaí earnála poiblí in dhá Bhallstát. Ina theannta sin, freagróidh na cúraimí nua don ghá le tacaíocht ón nGníomhaireacht chun cuidiú leis na Ballstáit nuair is gá. Cé go mbeidh tionchar díreach ag an tionscnamh ar an nGníomhaireacht, ar na baill foirne lena náirítear an Stiúrthóir Feidhmiúcháin, ar na Ballstáit a bhfuil ionadaíocht acu ar an mBord Bainistíochta agus sna grúpaí comhairleacha agus ar sheirbhísí an Choimisiúin a bhíonn ag idirghníomhú leis an nGníomhaireacht, rachaidh sé chun tairbhe ar bhealach níos leithne do na Ballstáit agus na Gníomhaireachtaí ar úsáideoirí deiridh na gcóras iad toisc go mbeidh ról níos mó ag an nGníomhaireacht maidir le forbairtí amach anseo ar chórais TF sa limistéar saoirse, slándála agus ceartais agus tabharfaidh sí tacaíocht do na Ballstáit nuair is gá. •Comhsheasmhacht le forálacha beartais atá ann sa réimse beartais cheana Cuireann an togra seo leis an Rialachán maidir le eu-LISA atá ann cheana, rialachán a leasaíodh in 2015 le Rialachán (AE) 603/2013 chun na hathruithe a tugadh isteach leis an Rialachán Eurodac athmhúnlaithe a chur san áireamh, lena náirítear rochtain ar Eurodac chun críocha fhorghníomhú an dlí. Leis an togra seo, cuirtear le sainordú na Gníomhaireachta ionas go bhféadfaidh sí cúraimí nua a ghlacadh chuici féin. Sna Cláir Oibre Eorpacha maidir leis an tSlándáil agus maidir leis an Imirce, leagtar amach an treo maidir le beartas an Aontais Eorpaigh a fhorbairt agus a chur chun feidhme chun aghaidh a thabhairt ar na dúshláin ar leithligh a ghabhann le bainistiú imirce agus leis an gcomhrac i gcoinne na sceimhlitheoireachta agus na coireachta eagraithe. Sa Chlár Oibre maidir leis an Imirce, cuireadh béim ar a thábhachtaí atá sé an leas is fearr is féidir a bhaint as na córais mhórscála TF SIS, VIS agus Eurodac, lena bhféadtar bainistiú níos fearr a dhéanamh ar na teorainneacha agus chun cur le cumas na hEorpa imirce neamhrialta a laghdú agus imircigh neamhdhleathacha a chur ar ais. Tugadh ar aird freisin go dtiocfadh do chéim nua le glacadh an togra lena mbunaítear Córas Dul Isteach/Imeachta (EES) a neartódh an comhrac i gcoinne na himirce neamhrialta trí thaifead a choinneáil ar ghluaiseachtaí trasteorann náisiúnach tríú tír. Sa Chlár Oibre maidir leis an tSlándáil, meabhraíodh go bhfuil ról ríthábhachtach ag gníomhaireachtaí an Aontais chun tacú leis an gcomhar oibríochtúil. Moladh sa Chlár Oibre do na Ballstáit an úsáid is mó is féidir a bhaint as tacaíocht na ngníomhaireachtaí chun dul i ngleic leis an gcoireacht trí oibriú i gcomhar le chéile agus thug sé le fios gur cheart tuilleadh comhair idir na gníomhaireachtaí a chur chun cinn, de réir a sainorduithe faoi seach. Leis an dréacht-Rialachán seo, déanann an Coimisiún a chion féin chun bainistiú teorainneacha a dhéanamh níos éifeachtaí agus níos sábháilte agus chun an tslándáil a neartú agus an choireacht a chomhrac agus a chosc trí chur le ról agus freagrachtaí eu-LISA maidir le córais mhórscála TF atá ann cheana agus a d’fhéadfadh a bheith ann amach anseo i dtaca le comhar agus malartú faisnéise sa limistéar saoirse, slándála agus ceartais agus chun tacú leis na Ballstáit agus leis an gCoimisiún. Léiríonn sé freisin na leasuithe atá beartaithe maidir leis na hionstraimí reachtacha lena rialaítear forbairt, bunú, oibriú agus úsáid na gcóras atá á mbainistiú ag eu-LISA faoi láthair agus tá sé go hiomlán i gcomhréir leo agus leis na tograí lena gcuirfear córais amach anseo de chúram air. •Comhsheasmhacht le beartais eile de chuid an Aontais Tá dlúthcheangal ag an togra seo le bearta eile de chuid an Aontais agus comhlánaíonn sé iad, eadhon na bearta seo a leanas: (d)An tSlándáil Inmheánach. Mar a maíodh sa Chlár Oibre Eorpach maidir leis an tSlándáil, is den tábhacht caighdeáin arda choiteanna a bheith ann i dtaca le bainistiú teorainneacha chun coireacht trasteorann agus sceimhlitheoireacht a chosc. Cuidíonn an togra seo chun ardleibhéal slándála inmheánaí a bhaint amach trí chur ar chumas eu-LISA forbairt agus bainistiú oibríochtúil córas nua a d’fhéadfadh a bheith ann (EES, ETIAS agus an córas ECRIS-TCN) agus cúraimí gaolmhara a ghlacadh air féin, rud a chuideoidh ar bhealach éifeachtach leis an ardleibhéal slándála inmheánaí sin a bhaint amach. (e)An Comhchóras Eorpach Tearmainn, a mhéid a oibríonn an Ghníomhaireacht Eurodac agus DubliNet agus a mhéid a chuirfear de chúram uirthi forbairt agus bainistiú oibríochtúil an chórais uathoibrithe do chlárú, d’fhaireachán agus don sásra um leithdháileadh i dtaca le hiarratais ar chosaint idirnáisiúnta (an togra maidir le hathmhúnlú Rialachán Bhaile Átha Cliath) agus, chomh maith leis sin, i dtéarmaí comhar idir an Ghníomhaireacht agus [Gníomhaireacht an Aontais Eorpaigh um Thearmann]. (f)Bainistiú na dteorainneacha seachtracha agus slándáil a mhéid a oibríonn an Ghníomhaireacht na córais SIS agus VIS a chuidíonn le rialú éifeachtach theorainneacha seachtracha an Aontais agus a mhéid a chuirfear EES agus ETIAS de chúram uirthi. (g)Cosaint sonraí a mhéid a áirithíonn an togra seo cosaint ón nGníomhaireacht ar shlándáil na sonraí sna lárchórais agus sa bhonneagar cumarsáide.

2.BUNÚS DLÍ, COIMHDEACHT AGUS COMHRÉIREACHT ·Bunús dlí Is ar Airteagail 74, 77(2)a) agus b), 78(2)e), 79(2)c), 82(1)d), 85(1), 87(2)a) agus 88(2) den Chonradh ar Fheidhmiú an Aontais Eorpaigh atá an togra reachtach seo bunaithe agus tugann siad an bunús dlí chun an Rialachán lena mbunaítear eu-LISA agus na hionstraimí dlí lena rialaítear na córais a leasú. In Airteagal 74 CFAE, déantar foráil maidir le bearta iomchuí a ghlacadh chun comhar riaracháin idir na ranna ábhartha i riaracháin na mBallstát a spreagadh agus a neartú. Is bunús iomchuí dlí é seo toisc go ndéanfaidh an Ghníomhaireacht cumarsáid agus comhar idir ranna ábhartha riaracháin na mBallstát a éascú sna réimsí a luaitear thuas. Tacóidh na cúraimí bainistithe oibríochtúla a chuirfear ar an nGníomhaireacht leis na gnéithe beartais atá mar bhunús le hionstraimí reachtacha SIS agus VIS. I gcomhréir le hAirteagal 77(2)(b) agus le hAirteagal 79(2)(c) CFAE, ar Airteagail iad atá ina mbunús iomchuí dlí le cúraimí na Gníomhaireachta a bhaineann le SIS II, beidh an Ghníomhaireacht, go teicniúil, ag plé le gnéithe a bhaineann le seiceálacha ar dhaoine ag na teorainneacha seachtracha chomh maith le bearta i réimse na hinimirce neamhdhleathaí agus na cónaitheachta neamhdhleathaí faoi seach. Maidir le cúrsaí a bhaineann le VIS, tabharfaidh gníomhaíochtaí na Gníomhaireachta tacaíocht theicniúil do nósanna imeachta na mBallstát maidir le víosaí a eisiúint; tá sé bunaithe, dá bhrí sin, ar Airteagal 77(2)(a) CFAE. Maidir le cúrsaí Eurodac, tabharfaidh na cúraimí bainistithe oibríochtúla a chuirfear ar an nGníomhaireacht tacaíocht theicniúil chun cinneadh a dhéanamh cén Ballstát atá freagrach as iarratas ar thearmann a chuireann náisiúnach tríú tír isteach i gceann de na Ballstáit (Airteagal 78(2)(e) CFAE), as náisiúnaigh tríú tír nó daoine atá gan stát atá ag fanacht go neamhdhleathach a shainaithint (Airteagal 79(2)(c) CFAE), as bailiú, stóráil, próiseáil, anailísiú agus malartú faisnéise ábhartha chun críocha fhorghníomhú an dlí (Airteagal 87(2)(a) CFAE) agus as réimse gníomhaíochtaí agus cúraimí Europol maidir le Eurodac chun críocha fhorghníomhú an dlí (Airteagal 88(2)(a) CFAE). In Airteagal 82(1)(d) CFAE, déantar foráil maidir le bearta a ghlacadh chun comhar a éascú idir údaráis bhreithiúnacha nó údaráis choibhéiseacha na mBallstát i ndáil le himeachtaí in ábhair choiriúla agus le breitheanna a fhorfheidhmiú. Ina theannta sin, déantar foráil in Airteagal 87(2)(a) CFAE go ndéanfar, chun críche comhar póilíneachta idir údaráis inniúla na mBallstát a bhunú, bearta maidir le bailiú, stóráil, próiseáil, anailísiú agus malartú faisnéise ábhartha a ghlacadh. Is bunús iomchuí dlí iad na forálacha sin chun cúraimí sa réimse seo a thabhairt don Ghníomhaireacht. Is i gcomhréir leis an ngnáthnós imeachta reachtach a ghlacfar na bearta dá dtagraítear in Airteagail 77(2)(a) agus (b), 78(2)(e), 79(2)(c), 82(1)(d) agus 87(2)(a) CFAE. Dá bhrí sin, tá feidhm ag an ngnáthnós imeachta reachtach maidir leis an Rialachán ina iomláine a ghlacadh. · Geoiméadracht athraitheach Toisc go bhfuil bunús dlí an togra seo le haghaidh Rialacháin le fáil i dTeideal V den Chonradh ar Fheidhmiú an Aontais Eorpaigh, tá tionchar ag an geoiméadracht athraitheach a eascraíonn as na Prótacail ar sheasamh na Ríochta Aontaithe, na hÉireann agus na Danmhairge air. Is forbairt é an togra seo le haghaidh Rialacháin ar acquis Schengen agus ar fhorálacha na mbeart a bhaineann le Eurodac. Dá bhrí sin, ní mór na hiarmhairtí a leanas a eascraíonn as na prótacail agus as na comhaontuithe comhlachais éagsúla a chur san áireamh. An Danmhairg: Faoi Phrótacal 22 maidir le seasamh na Danmhairge, ar Prótacal é atá i gceangal le CAE agus le CFAE, níl an Danmhairg rannpháirteach i nglacadh beart de bhun Theideal V CFAE ag an gComhairle, ach amháin i gcás “bearta ag cinneadh na dtríú tíortha a mbeidh ar a náisiúnaigh víosa a bheith ina seilbh acu nuair a bheidh teorainneacha seachtracha na mBallstát á dtrasnú acu, ná ar bhearta maidir le formáid chomhionann do víosaí”. Ós rud é go gcuireann an Rialachán seo, a mhéid a bhaineann sé le SIS agus VIS, [EES] [agus ETIAS], le acquis Schengen, cinnfidh an Danmhairg, i gcomhréir le hAirteagal 4 den Phrótacal sin, laistigh de thréimhse sé mhí tar éis an Rialachán seo a ghlacadh, an gcuirfidh sí chun feidhme ina dlí náisiúnta é. I gcomhréir leis an Airteagal 5 cosúil sa Phrótacal roimhe sin maidir le seasamh na Danmhairge, chinn an Danmhairg Rialachán (CE) Uimh. 1987/2006 agus Rialachán (CE) Uimh. 767/2008 a chur chun feidhme sa dlí náisiúnta. A mhéid a bhaineann an togra seo le Eurodac, [agus leis an gcóras uathoibrithe do chlárú, d’fhaireachán agus don sásra um leithdháileadh i dtaca le hiarratais ar chosaint idirnáisiúnta dá dtagraítear in Airteagal 44 de Rialachán (AE) XX/20XX lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát (athmhúnlú)]. Mar sin féin, i gcomhréir le hAirteagal 3 den Chomhaontú idir an Comhphobal Eorpach agus Ríocht na Danmhairge maidir leis na critéir agus na sásraí lena gcinntear an Stát a bheidh freagrach as scrúdú a dhéanamh ar iarraidh ar thearmann arna taisceadh sa Danmhairg nó in aon Bhallstát eile de chuid an Aontais Eorpaigh agus maidir le córas “Eurodac” chun méarloirg a chur i gcomparáid chun Coinbhinsiún Bhaile Átha Cliath a chur i bhfeidhm go héifeachtach, tabharfaidh an Danmhairg fógra don Choimisiún á rá an ndéanfaidh sí inneachar an Rialacháin seo a chur chun feidhme a mhéid a bhaineann le Eurodac [agus leis an gcóras uathoibrithe do chlárú, d’fhaireachán agus don sásra um leithdháileadh i dtaca le hiarratais ar chosaint idirnáisiúnta dá dtagraítear in Airteagal 44 de Rialachán (AE) XX/20XX lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát (athmhúnlú)]. Tá Rialachán reatha Eurodac, Rialachán (AE) 603/2013, á chur i bhfeidhm ag an Danmhairg tar éis fógra a fháil de bhun an chomhaontaithe sin. [A mhéid a bhaineann leis an gcóras ECRIS-TCN, i gcomhréir le hAirteagal 1 agus Airteagal 2 de Phrótacal Uimh. 22 maidir le seasamh na Danmhairge, atá i gceangal le CAE agus le CFAE, níl an Danmhairg rannpháirteach i nglacadh an Rialacháin seo agus níl sí faoi cheangal aige ná faoi réir a chur i bhfeidhm.] An Ríocht Aontaithe agus Éire: A mhéid a bhaineann a fhorálacha le SIS II arna rialú ag Rialachán (CE) Uimh. 1987/2006 agus VIS, [EES] [agus ETIAS], is forbairt an togra seo ar fhorálacha acquis Schengen, nach bhfuil an Ríocht Aontaithe agus Éire rannpháirteach iontu, i gcomhréir le Cinneadh 2000/365/CE ón gComhairle an 29 Bealtaine 2000 maidir leis an iarraidh ó Ríocht Aontaithe na Breataine Móire agus Thuaisceart Éireann a bheith rannpháirteach i roinnt forálacha de acquis Schengen agus Cinneadh 2002/192/CE ón gComhairle an 28 Bealtaine 2002 maidir le hiarraidh na hÉireann a bheith rannpháirteach i roinnt forálacha de acquis Schengen. Dá bhrí sin, a mhéid a bhaineann a fhorálacha le SIS II arna rialú ag Rialachán (CE) Uimh. 1987/2006 agus VIS, [EES] [agus ETIAS], níl an Ríocht Aontaithe ná Éire faoi cheangal ag an Rialachán seo atá beartaithe ná faoi réir a chur i bhfeidhm. Féadfaidh an Ríocht Aontaithe agus Éire a iarraidh iad a údarú le bheith rannpháirteach i nglacadh an Rialacháin seo i gcomhréir le hAirteagal 4 den Phrótacal (Uimh. 19) maidir le acquis Schengen arna lánpháirtiú i gcreat an Aontais Eorpaigh. A mhéid a bhaineann a fhorálacha le SIS II arna rialú ag Cinneadh 2007/533/JHA, tá an Ríocht Aontaithe agus Éire rannpháirteach sa Rialachán seo i gcomhréir le hAirteagal 5(1) den Phrótacal (Uimh. 19) maidir le acquis Schengen arna lánpháirtiú i gcreat an Aontais Eorpaigh, atá i gceangal le CAE agus le CFAE (an Prótacal maidir le acquis Schengen), agus Airteagal 8(2) de Chinneadh 2000/365/CE ón gComhairle an 20 Bealtaine 2000 maidir leis an iarraidh ó Ríocht Aontaithe na Breataine Móire agus Thuaisceart Éireann a bheith rannpháirteach i roinnt forálacha de acquis Schengen agus Airteagal 6(2) de Chinneadh 2002/192/CE ón gComhairle an 28 Feabhra 2002 maidir leis an iarraidh ó Éirinn a bheith rannpháirteach i roinnt forálacha de chuid acquis Schengen. A mhéid a bhaineann a fhorálacha le Eurodac, [agus leis an gcóras uathoibrithe do chlárú, d’fhaireachán agus don sásra um leithdháileadh i dtaca le hiarratais ar chosaint idirnáisiúnta dá dtagraítear in Airteagal 44 de Rialachán (AE) XX/20XX lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát (athmhúnlú)], féadfaidh an Ríocht Aontaithe agus Éire fógra a thabhairt d’Uachtarán na Comhairle gur mian leo a bheith rannpháirteach i nglacadh agus i gcur i bhfeidhm an Rialacháin sin i gcomhréir le hAirteagal 3 den Phrótacal (Uimh. 21) maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, ar Prótacal é atá i gceangal le CAE agus le CFAE. Tá an Ríocht Aontaithe agus Éire faoi cheangal ag Rialachán (AE) Uimh. 603/2013 tar éis dóibh fógra a thabhairt gur mian leo a bheith rannpháirteach i nglacadh agus i gcur i bhfeidhm an Rialacháin sin bunaithe ar an bPrótacal (Uimh. 21) maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais. [A mhéid a bhaineann a fhorálacha leis an gcóras ECRIS-TCN, i gcomhréir le hAirteagal 1, Airteagal 2 agus Airteagal 4a(1) den Phrótacal (Uimh. 21) maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, atá i gceangal le CAE agus le CFAE, níl na Ballstáit sin rannpháirteach i nglacadh an Rialacháin seo, agus níl siad faoi cheangal ag an Rialachán seo ná níl siad faoi réir a chur i bhfeidhm. I gcomhréir le hAirteagal 3 agus Airteagal 4a(1) de Phrótacal 21, féadfaidh na Ballstáit sin a chur in iúl gur mian leo a bheith rannpháirteach i nglacadh an Rialacháin seo.] Ós rud é gur thug an Ríocht Aontaithe fógra an 29 Márta 2017 go bhfuil sé de rún aici an tAontas a fhágáil, de bhun Airteagal 50 den Chonradh ar an Aontas Eorpach, scoirfidh na Conarthaí d’fheidhm a bheith acu maidir leis an Ríocht Aontaithe ó dháta theacht i bhfeidhm an chomhaontaithe um tharraingt siar nó, dá uireasa sin, dhá bhliain tar éis an fhógra, ach amháin má chinneann an Chomhairle Eorpach, i gcomhaontú leis an Ríocht Aontaithe, síneadh ama a chur leis an tréimhse sin. Dá bharr sin, agus gan dochar d’aon fhorálacha sa chomhaontú um tharraingt siar, beidh feidhm ag an tuairisc thuasluaite ar rannpháirtíocht na Ríochta Aontaithe sa togra seo go dtí go scoirfidh an Ríocht Aontaithe de bheith ina Ballstát, agus go dtí an uair sin amháin.

An Iorua agus an Íoslainn: Maidir leis an Iorua agus an Íoslainn, a mhéid a bhaineann a fhorálacha le SIS II agus VIS, [EES] [agus ETIAS], forbairt ar fhorálacha acquis Schengen is ea an togra seo de réir bhrí an Chomhaontaithe arna thabhairt i gcrích idir Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá Stát sin le acquis Schengen a chur chun feidhme, a chur i bhfeidhm agus a fhorbairt . I gcomhthráth le comhlachas ceithre Bhallstát nach bhfuil san Aontas le acquis Schengen, tá comhaontuithe tugtha i gcrích ag an Aontas lena ndéantar na tíortha sin a chomhlachú freisin le bearta a bhaineann le Coinbhinsiún Bhaile Átha Cliath, Eurodac san áireamh. Tugadh i gcrích an comhaontú lena ndearnadh an Íoslainn agus an Iorua a chomhlachú in 2001. An Eilvéis: Maidir leis an Eilvéis, a mhéid a bhaineann a fhorálacha le SIS agus VIS, [EES] [agus ETIAS], is é atá sa togra seo forbairt ar fhorálacha acquis Schengen de réir bhrí an Chomhaontaithe arna thabhairt i gcrích idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le forálacha acquis Schengen a chur chun feidhme, a chur i bhfeidhm agus a fhorbairt de réir bhrí an Chomhaontaithe idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, ar forálacha iad a thagann faoi réim an réimse dá dtagraítear i bpointe A, pointe B agus pointe G d’Airteagal 1, de Chinneadh 1999/437/CE arna léamh i gcomhar le hAirteagal 3 de Chinneadh 2008/146/CE ón gComhairle. Maidir leis na bearta a bhaineann le Coinbhinsiún Bhaile Átha Cliath, tugadh i gcrích an comhaontú lena ndearnadh an Eilvéis a chomhlachú an 28 Feabhra 2008 agus tá sé infheidhme ón 12 Nollaig 2008. Lichtinstéin: Maidir le Lichtinstéin, a mhéid a bhaineann a fhorálacha le SIS agus VIS, [EES] [agus ETIAS], is é atá sa togra seo forbairt ar fhorálacha acquis Schengen de réir bhrí an Phrótacail a rinneadh idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin maidir le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, ar forálacha iad a thagann faoi réim an réimse dá dtagraítear i bpointe A, pointe B agus pointe G d’Airteagal 1 de Chinneadh 1999/437/CE ón gComhairle arna léamh in éineacht le hAirteagal 3 de Chinneadh 2008/261/CE ón gComhairle. Maidir leis na bearta a bhaineann le Eurodac {agus le Coinbhinsiún Bhaile Átha Cliath}, tugadh i gcrích an comhaontú lena ndearnadh Lichtinstéin a chomhlachú an 7 Márta 2011. Forálacha coiteanna le haghaidh na dtíortha atá comhlachaithe leis na bearta a bhaineann le Eurodac {agus le Coinbhinsiún Bhaile Átha Cliath}: I gcomhréir leis na trí chomhaontú thuasluaite, glacfaidh na tíortha comhlachaithe na bearta a bhaineann le Eurodac {agus le Coinbhinsiún Bhaile Átha Cliath} agus a bhforbairt gan eisceacht. Níl siad rannpháirteach i nglacadh aon ghníomhartha lena leasaítear na bearta a bhaineann le Eurodac (lena náirítear, dá bhrí sin, an togra seo) nó lena gcuirtear leo ach ní mór dóibh fógra a thabhairt don Choimisiún laistigh de chreat ama áirithe maidir lena gcinneadh ábhar an ghnímh sin a ghlacadh nó gan é a ghlacadh, a luaithe is a fhormheasfaidh an Chomhairle agus Parlaimint na hEorpa é. D’fhonn cearta agus oibleagáidí a chruthú idir an Danmhairg — tír a bhfuil comhlachas aice, faoi mar a míníodh thuas, leis na bearta a bhaineann le Eurodac {agus le Coinbhinsiún Bhaile Átha Cliath} trí chomhaontú idirnáisiúnta — agus na tíortha comhlachaithe thuasluaite, cuireadh dhá ionstraim eile i gcrích idir an Comhphobal mar a thugtaí air (dá ngairtear anois an tAontas) agus na tíortha comhlachaithe. •Coimhdeacht Urramaíonn an togra seo an togra prionsabal na coimhdeachta, óir is é cuspóir an bhirt atá beartaithe a dheimhniú gur faoi eu-LISA atá bainistiú oibríochtúil SIS Láir, VIS Láir agus na gComhéadan Náisiúnta, Eurodac Láir, a struchtúir chumarsáide mar aon le córais eile, chomh maith le cúraimí breise nua a chur air. Ní féidir leis na Ballstáit na cúraimí sin a chur i gcrích ina naonar agus is fearr is féidir iad a chur i gcrích trí bhearta a dhéanamh ar leibhéal an Aontais i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. •Comhréireacht Beartaítear leis an dréacht-Rialachán freagairt a thabhairt ar mholtaí na meastóireachta agus ar na forbairtí a eascraíonn as na dúshláin agus na dálaí nua atá roimh an Aontas maidir le bainistíocht imirce agus slándáil inmheánach araon. Léiríonn sé, mar sin, na cúraimí nua atá ar an nGníomhaireacht maidir leis na córais nua atá beartaithe sa limistéar saoirse, slándála agus ceartais. Ina theannta sin, cuireann sé cúraimí nua teoranta ar an nGníomhaireacht faoi réir ghlacadh na nionstraimí reachtacha ábhartha i gcás inar gá. Tugtar na hinniúlachtaí don Ghníomhaireacht, arna maoiniú ó bhuiséad an Aontais, lárchodanna SIS II, lárchodanna VIS agus na gcomhéadan náisiúnta, agus an chuid láir de Eurodac a bhainistiú, agus iad sin amháin, chomh maith leis na bonneagair chumarsáide ábhartha, gan freagracht a bheith aici as na sonraí a iontráiltear sna córais. Tá na Ballstáit inniúil ar a gcórais náisiúnta fiú má thugtar cúraimí leathnaithe don Ghníomhaireacht maidir le comhairle agus tacaíocht do Bhallstáit i gcásanna faoi leith. Dá bhrí sin, ní théann inniúlachtaí na Gníomhaireachta thar an méid is gá chun tacú le malartú sonraí atá éifeachtúil, slán agus leanúnach idir na Ballstáit. Meastar deimhniú bhunú na Gníomhaireachta mar struchtúir thiomnaithe chun bainistiú a dhéanamh ar chórais mhórscála TF sa limistéar saoirse, slándála agus ceartais, agus sainordú agus cúraimí na Gníomhaireachta a leathnú a mhéid atá beartaithe a bheith i gcomhréir le leasanna dlisteanacha úsáideoirí agus nádúr ardslándála, ard-infhaighteachta agus ríthábhachtach na gcóras i leith an mhisin. •An rogha ionstraime Ag féachaint don fhíoras gur bunaíodh an Ghníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais le Rialachán, is é an ionstraim dlí chéanna is iomchuí le haghaidh an togra seo. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

•Meastóireachtaí ex post/seiceálacha oiriúnachta ar reachtaíocht atá ann cheana I gcomhréir le Rialachán (AE) 1077/2011, laistigh de thrí bliana ón 1 Nollaig 2012, rinne an Coimisiún, i ndlúthchomhar leis an mBord Bainistíochta, meastóireacht ar bheart na Gníomhaireachta. Bhí meastóireacht an Choimisiúin bunaithe ar thuarascáil meastóireachta seachtraí a rinne Ernst & Young idir Márta 2015 agus Márta 2016 a chumhdaíonn an tréimhse ó Nollaig 2012 go Meán Fómhair 2015. Foilsíodh an tuarascáil meastóireachta seachtraí i Márta 2016. Déantar Tuarascáil an Choimisiúin maidir le feidhmiú na Gníomhaireachta Eorpaí chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (eu-LISA) agus an Doiciméad Oibre de chuid an Choimisiúin maidir le meastóireacht ar eu-LISA a ghabhann leis seo a thíolacadh san am céanna agus a thíolactar an togra seo. Tugtar achoimre ar an meastóireacht agus ar a moltaí faoi phointe 1. •Comhairliúchán leis na páirtithe leasmhara Tá togra an Choimisiúin bunaithe ar an meastóireacht dá dtagraítear thuas a chuireann leis na comhairliúcháin leis na páirtithe leasmhara. Áirítear orthu sin Ballstáit an Aontais Eorpaigh, go háirithe na hionadaithe ar an mBord Bainistíochta agus sna grúpaí comhairleacha; Tíortha comhlachaithe Schengen agus le Coinbhinsiún Bhaile Átha Cliath / Eurodac; Parlaimint na hEorpa; Comhairle an Aontais Eorpaigh; an Maoirseoir Eorpach ar Chosaint Sonraí; Cúirt Iniúchóirí na hEorpa; gníomhaireachtaí de chuid an Aontais Eorpaigh, go háirithe CEPOL, Frontex, EASO, Europol, Eurojust, FRA; agus conraitheoirí eu-LISA. Ina theannta sin, chuaigh an Coimisiún i gcomhairle leis an nGníomhaireacht maidir lena moltaí do leasuithe a d’fhéadfaí a dhéanamh ar an Rialachán lena mbunaítear an Ghníomhaireacht ar leasuithe iad a d'fhéadfadh eascairt as forbairtí teicniúla agus d’iarr sé uirthi measúnuithe tionchair gearra a dhéanamh chun údar maith a thabhairt do na hathruithe sin. Mar a fhoráiltear leis an Rialachán, chuathas i gcomhairle le Bord Bainistíochta na Gníomhaireachta maidir leis na moltaí ón gCoimisiún chun an Rialachán maidir leis an nGníomhaireacht a leasú. Mar a míníodh faoi phointe 1, ghlac an Coimisiún a mhéid ab fhéidir moltaí an Bhoird air féin go háirithe maidir le sainordú na Gníomhaireachta a leathnú i dtaca le taighde, sainordú chathaoirligh na ngrúpaí comhairleacha a leathnú agus foráil a dhéanamh maidir le láithreán Sankt Johann im Pongau a úsáid chun na córais a oibriú go comhuaineach i mód gníomhach. Tá tuairim an Bhoird Bainistíochta ar mholtaí an Choimisiúin i gceangal leis an tuarascáil thuasluaite ón gCoimisiún. •Bailiú agus úsáid saineolais Ba iad Ernst & Young a scríobh an mheastóireacht sheachtrach neamhspleách faoin nGníomhaireacht agus bhain siad úsáid as a dtaithí fhada agus saineolas chun an mheastóireacht a dhéanamh ar an nGníomhaireacht agus chuir siad comhairliúchán fairsing le páirtithe leasmhara i gcrích. Sa mheastóireacht, cuireadh tuarascálacha eu-LISA maidir le feidhmiú teicniúil SIS II agus VIS agus na tuarascálacha bliantúla ar ghníomhaíochtaí Láraonad Eurodac chomh maith leis na tuarascálacha meastóireachta foriomlána ón gCoimisiún maidir le VIS agus SIS II san áireamh. •Measúnú tionchair Tá an togra bunaithe cuid mhór ar na torthaí agus ar na moltaí a baineadh as an tuarascáil meastóireachta seachtraí neamhspleách dá dtagraítear faoi phointe 1. Níor cuireadh aon mheasúnú tionchair i gcrích ó tharla gur baineadh de thátal as an meastóireacht gur leasuithe teicniúla ar an iomlán iad na leasuithe sa mhéid gur gá iad chun feidhmiú agus éifeachtacht oibríochtúil na Gníomhaireachta a fheabhsú nó gur gá iad mar gheall ar fhorbairtí reachtaíochta agus beartas eile i.e. cuirtear córais agus cúraimí nua de chúram uirthi. Ar thaobh amháin, leathnófaí sainordú na Gníomhaireachta ar bhonn teoranta a bhuí leis na leasuithe sin agus ní bheidh tionchair shuntasacha orthu. Ar an taobh eile, agus maidir leis na leasuithe sin a eascraíonn as forbairtí reachtaíochta agus beartas, níl aon lánrogha ag an gCoimisiún i dtaca le roghanna beartas ó tharla go bhforchuirtear na hathruithe ábhartha mar thoradh ar na forbairtí céanna sin. •Cearta bunúsacha Leis an togra, urramaítear na cearta bunúsacha agus cloítear leis na prionsabail a leagtar amach i gCairt um Chearta Bunúsacha an Aontais Eorpaigh. Leathnaítear raon feidhme cúraimí agus freagrachtaí na Gníomhaireachta, go háirithe trí chórais mhórscála TF nua sa limistéar saoirse, slándála agus ceartais a chur de chúram uirthi. Tá a thionchar ar chearta bunúsacha teoranta, áfach, mar go bhfuil sé cruthaithe ag an nGníomhaireacht gur áirithíodh bainistiú oibríochtúil SIS, VIS agus Eurodac go héifeachtach mar aon leis na cúraimí nua a cuireadh de chúram uirthi agus, ag an am céanna, cearta bunúsacha á nurramú aici agus go háirithe Airteagal 8 maidir le sonraí pearsanta a chosaint. Áireofar sna córais nua atá beartaithe agus a chuirfear de chúram ar an nGníomhaireacht, i gcomhréir leis na hionstraimí reachtacha ábhartha, coimircí iomchuí maidir le cosaint sonraí a gcaithfidh an Ghníomhaireacht a áirithiú. Dá bhrí sin, tá an togra i gcomhréir le hAirteagal 2 agus le hAirteagal 6 den Chonradh ar an Aontas Eorpach agus le Cairt um Chearta Bunúsacha an Aontais Eorpaigh. 4.IMPLEACHTAÍ BUISÉADACHA Is cuid de bhuiséad an Aontais cheana an fóirdheontas le haghaidh na Gníomhaireachta chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais. Leathnaítear raon feidhme cúraimí na Gníomhaireachta leis an togra seo. Cé go mbeidh aon chóras nua a chuirfear de chúram ar an nGníomhaireacht faoi réir gníomh reachtach ar leith atá bunaithe ar Theideal V CFAE lena ndéanfar an buiséad is gá a leithdháileadh chun forbairt agus bainistiú oibríochtúil a dhéanamh uirthi, mar a thuairiscítear ar bhonn níos mionsonraithe sa ráiteas airgeadais reachtach atá i gceangal leis an togra seo, teastóidh acmhainní agus buiséad ar leith ón nGníomhaireacht mar thoradh ar na cúraimí nua a bheartaítear sa togra. Is amhlaidh an cás do na cúraimí a bhaineann le bonneagar cumarsáide SIS a aistreofar chuig an nGníomhaireacht, na cúraimí a thagann as an Teachtaireacht maidir le Córais Faisnéise níos Láidre agus níos Cliste do Theorainneacha agus don tSlándáil an 6 Aibreán 2016 agus an seachtú tuarascáil ón gCoimisiún ar dhul chun cinn i dtreo aontas slándála éifeachtach dílis an 16 Bealtaine 2017. Ba cheart an buiséad a fhoráil freisin maidir le cúraimí nua na Gníomhaireachta a chumhdach lena gcuirfidh sí comhairle agus tacaíocht ad hoc ar fáil do na Ballstáit agus lena gcuirfidh sí cúnamh ar fáil do sheirbhísí an Choimisiúin faoi shaincheisteanna teicniúla a bhaineann le córais atá ann cheana nó le córais nua, nuair is gá. Ba cheart do rannchuidiú an Aontais, a fhoráiltear san ionstraim reachtach ábhartha tarmligin ón gCoimisiún chuig an nGníomhaireacht, leathnú cúraimí a chumhdach i dtaca le taighde chun na codanna sin den Chreatchlár um Thaighde agus Nuálaíocht a bhaineann le córais mhórscála TF sa limistéar saoirse, slándála agus ceartais a chur chun feidhme. Ba cheart an deis a bheith ag grúpa Ballstát a chur de chúram ar eu-LISA réitigh láraithe a fhorbairt, a bhainistiú agus/nó a óstáil d'fhonn cuidiú leo gnéithe teicniúla d'oibleagáidí a chur chun feidhme a eascraíonn as dlí an Aontais maidir le córais láraithe agus ba cheart an deis sin a mhaoiniú ina hiomláine le ranníocaíochtaí a íocfaidh na Ballstáit ábhartha chun na costais ábhartha uile a chumhdach. Chun go mbeidh an Ghníomhaireacht in ann aghaidh a thabhairt go leordhóthanach ar a cúraimí nua mar a fhoráiltear sa togra seo iad, ní mór EUR 78 354 milliún a chur le fóirdheontas an Aontais don Ghníomhaireacht idir 2018 agus 2020 agus is gá 52 phost bhreise le linn na tréimhse céanna, lena náirítear 23 phost don phlean bunaíochta (gníomhairí sealadacha), 2 ghníomhaire chonarthacha, 2 shaineolaí náisiúnta ar iasacht agus 25 ghníomhaire shealadacha i ndiaidh baill foirne eatramhacha a ionfhoinsiú. Ní áirítear sa mhéid sin an buiséad is gá do na córais nua a fhoráiltear faoi na tograí reachtacha ábhartha ná an buiséad is gá do na tograí lena leasófar na córais atá ann cheana. Tugtar an miondealú mionsonraithe in aghaidh na bliana agus in aghaidh an chórais faoi roinn 3.2.2. den ráiteas airgeadais reachtach atá i gceangal leis an togra seo.

5.EILIMINTÍ EILE ·Socruithe faireacháin, meastóireachta agus tuairiscithe Tá roinnt dualgas ar eu-LISA tuairisciú ar a ghníomhaíochtaí agus faireachán a dhéanamh ar a chuid oibre. Thar aon ní eile, ní mór don Ghníomhaireacht tuarascáil bhliantúil chomhdhlúite ar ghníomhaíochtaí na Gníomhaireachta an bhliain roimhe sin a thiomsú ina gcuirtear i gcomparáid, go háirithe, na torthaí arna mbaint amach le cuspóirí an chláir oibre bhliantúil. Ar cheann de chúraimí an Stiúrthóra Feidhmiúcháin tá córas éifeachtúil a bhunú agus a chur chun feidhme le gur féidir monatóireacht agus meastóireacht rialta a dhéanamh ar córais mhórscála TF agus ar an nGníomhaireacht, lena náirítear a cuspóirí a bhaint amach ar bhealach éifeachtach agus éifeachtúil. Beidh ról méadaithe ag an nGníomhaireacht maidir le staidreamh a sholáthar a bhaineann leis na córais a oibríonn sí. Tá sí freagrach freisin as staidreamh atá bainteach leis na córais a fhoilsiú. Déanfar na forálacha mionsonraithe maidir leis sin a fhoráil sna hionstraimí reachtacha sonracha lena rialaítear na córais éagsúla. Gach dhá bhliain, glacfaidh an Bord Bainistíochta na tuarascálacha maidir le feidhmiú teicniúil SIS agus VIS a cheanglaítear leis na hionstraimí reachtacha lena rialaítear na córais sin mar aon leis an tuarascáil bhliantúil ar ghníomhaíochtaí Lárchóras Eurodac. Glacfaidh sé freisin na tuarascálacha forbartha agus na tuarascálacha maidir le feidhmiú teicniúil na gcóras nua a chuirfear de chúram uirthi. Ní mór don Choimisiún meastóireacht a dhéanamh ar obair na Gníomhaireachta tráth nach déanaí ná cúig bliana ó theacht i bhfeidhm an Rialacháin seo agus gach cúig bliana ina dhiaidh sin. Ní mór don Choimisiún torthaí na meastóireachta a thuairisciú do Parlaimint na hEorpa, don Chomhairle agus don Bhord Bainistíochta. Áiritheoidh an Stiúrthóir Feidhmiúcháin obair leantach leormhaith a dhéanamh maidir leis na torthaí agus na moltaí a eascraíonn as an meastóireacht. Ina theannta sin, féadfaidh Parlaimint na hEorpa agus an Chomhairle cuireadh a thabhairt don Stiúrthóir Feidhmiúcháin tuairisciú do na hinstitiúidí sin maidir lena chúraimí a chur i gcrích agus tabharfar cuireadh don Stiúrthóir Feidhmiúcháin ráiteas a dhéanamh os comhair Pharlaimint na hEorpa agus ceisteanna arna gcur ag comhaltaí inniúla an choiste a fhreagairt sula gceapfar é agus sula leathnófar a shainordú. Is é príomhról na Gníomhaireachta maidir le bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais a áirithiú go ndéanfar bainistiú oibríochtúil ar na córais mhórscála TF sa réimse beartais sin agus córais nua a ullmhú, a fhorbairt agus a bhainistiú má fhoráiltear amhlaidh le hionstraimí reachtacha ábhartha atá bunaithe ar Airteagal 69 go hAirteagal 89 CFAE agus ba cheart go leanfaí den ról sin. Go háirithe, ní mór don Ghníomhaireacht na córais seo a leanas a fhorbairt sa ghearrthéarma: an córas EES agus an córas ETIAS atá faoi réir na hionstraimí reachtacha ábhartha a ghlacadh. Léiríodh sa chéad mheastóireacht a rinne an Ghníomhaireacht, áfach, gur gá sainordú na Gníomhaireachta a leathnú. Chun moltaí na meastóireachta a chur san áireamh mar aon le forbairtí breise dlí, beartas agus fíoras mar a rinneadh achoimre orthu i bpointe 1, leagtar amach sa togra seo na heilimintí seo a leanas a neartóidh ról na Gníomhaireachta i gcomparáid le sainordú na Gníomhaireachta faoi Rialachán (AE) 1077/2011. ·Sainordú eu-LISA a leathnú Airteagal 1: Liostaítear san fhoráil seo inniúlachtaí na Gníomhaireachta. Go sonrach, foráiltear go bhféadfar an fhreagracht a chur ar an nGníomhaireacht as na cúraimí nua seo a leanas: –ullmhú, forbairt agus bainistiú oibríochtúil an Chórais Dul Isteach/Imeachta (EES), DubliNet, Chóras an Aontais Eorpaigh um Fhaisnéis agus Údarú Taistil (ETIAS), an chórais uathoibrithe do chlárú, d’fhaireachán agus don sásra um leithdháileadh i dtaca le hiarratais ar chosaint idirnáisiúnta, agus an chórais ECRIS-TCN (faoi réir na hionstraimí reachtacha ábhartha a ghlacadh). –cáilíocht sonraí a áirithiú i gcomhréir le hAirteagal 8; –na bearta is gá a fhorbairt chun idir-inoibritheacht a chumasú i gcomhréir le hAirteagal 9; –tacaíocht a thabhairt do na Ballstáit agus don Choimisiún i gcomhréir le hAirteagal 12. ·Cúraimí sonracha do chórais nua (tá na cúraimí sin faoi réir na hionstraimí reachtacha ábhartha a ghlacadh). In Airteagal 5a, déantar tagairt do na cúraimí a bhaineann leis an gCóras Dul Isteach/Imeachta a mhol an Coimisiún an 6 Aibreán 2016 agus atá faoi chaibidil faoi láthair ag na comhreachtóirí. In Airteagal 5b, déantar tagairt do na cúraimí a bhaineann le Córas an Aontais Eorpaigh um Fhaisnéis agus Údarú Taistil. Tá sé beartaithe go nglacfar togra ETIAS, a glacadh an 16 Samhain 2016, i bhfómhar 2017. In Airteagal 5d, déantar tagairt do na cúraimí a bhaineann leis an gcóras uathoibrithe do chlárú, d'fhaireachán agus don sásra um leithdháileadh le haghaidh iarratais ar chosaint idirnáisiúnta (córas um leithdháileadh Bhaile Átha Cliath). Tá togra athmhúnlaithe Bhaile Átha Cliath, a glacadh an 4 Bealtaine 2016, faoi chaibidil ag na comhreachtóirí faoi láthair. In Airteagal 5e, déantar tagairt do na cúraimí a bhaineann le córas láraithe chun na Ballstáit a shainaithint ag a bhfuil faisnéis faoi chiontuithe náisiúnach tríú tír agus daoine gan stát (NTTanna) chun tacú leis an gCóras Faisnéise Eorpach um Thaifid Choiriúla (ECRIS) (an córas ECRIS-TCN). Glacadh an togra maidir leis an gcóras ECRIS-TCN an 29 Meitheamh 2017.

·Aistriú chúraimí an Choimisiúin a bhaineann le bonneagar cumarsáide SIS agus VIS chuig an nGníomhaireacht Cuirtear Airteagal 7 in oiriúint chun aistriú chúraimí an Choimisiúin chuig an nGníomhaireacht a léiriú maidir le bonneagar cumarsáide idir an lárchóras agus an Comhéadan Náisiúnta i ngach Ballstát, lenar féidir na lárchórais SIS agus VIS agus na Comhéadain Náisiúnta a nascadh leis na bonneagair náisiúnta sna Ballstáit. Soiléireofar freisin nach ndéanfar an taistriú do na córais sin a úsáideann EuroDomain (baineann sé le Eurodac amháin faoi láthair) ar slánbhonneagar teileachumarsáide arna soláthar ag TESTA-ng (Seirbhísí Tras-Eorpacha le haghaidh Teileamaitice idir Riaracháin-glúin nua) é arna oibriú agus arna mhaoiniú ag an gCoimisiún agus ní aistreofar, dá bhrí sin, aon chúraimí conarthacha ná buiséad chuig eu-LISA go luath amach anseo. ·Cáilíocht Sonraí a Áirithiú In Airteagal 8, cuirtear de chúram ar an nGníomhaireacht sásraí uathoibrithe rialaithe cáilíochta agus táscairí coiteanna le haghaidh cháilíocht na sonraí a bhunú agus cuirtear de chúram uirthi lárstóras chun tuairisciú agus staidreamh a fhorbairt a bheidh faoi réir leasuithe reachtacha sonracha arna ndéanamh ar ionstraimí a bhaineann le córais atá ann cheana agus/nó arna ndéanamh ar fhorálacha sonracha in ionstraimí nua. ·Na bearta is gá a fhorbairt chun idir-inoibritheacht a chumasú In Airteagal 9, cuirtear de chúram ar an nGníomhaireacht na bearta is gá a fhorbairt chun idir-inoibritheacht na gcóras a chumasú faoi réir na nionstraimí reachtacha ábhartha a ghlacadh, nuair is gá. ·Cúraimí eu-LISA maidir le taighde a leathnú In Airteagal 10, leathnaítear raon feidhme shainordú na Gníomhaireachta maidir le taighde. Go sonrach, cuirtear de chúram ar eu-LISA na codanna sin den Chreatchlár um Thaighde agus Nuálaíocht a bhaineann le córais TF sa limistéar saoirse, slándála agus ceartais a chur chun feidhme. ·Raon feidhme na dtreoirthionscadal a leathnú In Airteagal 11, leathnaítear raon feidhme na dtreoirthionscadal a fhéadfar a chur de chúram ar eu-LISA. Féadfaidh an Coimisiún, trí bhíthin comhaontú tarmligin, cúraimí a chur ar an nGníomhaireacht a bhaineann le cur chun feidhme an bhuiséid i gcás cruthúnais choincheapa arna gcistiú faoin ionstraim le haghaidh tacaíocht airgeadais do theorainneacha seachtracha agus do víosaí dá bhforáiltear i Rialachán (AE) Uimh. 515/2014. Féadfaidh an Ghníomhaireacht gníomhaíochtaí tástála a phleanáil agus a chur chun feidhme a bhaineann le hábhair a chumhdaítear leis an Rialachán seo agus leis na hionstraimí reachtacha lena rialaítear forbairt, bunú, oibriú agus úsáid na gcóras mórscála TF arna mbainistiú ag an nGníomhaireacht, tar éis cinneadh ón mBord Bainistíochta. ·Tacaíocht a thabhairt do na Ballstáit agus don Choimisiún In Airteagal 12, foráiltear go bhféadfar a iarraidh ar an nGníomhaireacht comhairle a chur ar fáil do na Ballstáit i ndáil le nasc na gcóras náisiúnta leis na lárchórais agus tacaíocht ad hoc a chur ar fáil do na Ballstáit. Féadfar a iarraidh uirthi freisin comhairle nó tacaíocht a chur ar fáil don Choimisiún maidir le saincheisteanna teicniúla a bhaineann le córais atá i bhfeidhm cheana nó córais nua, lena náirítear comhairle nó tacaíocht a chur ar fáil trí bhíthin staidéar agus tástála. In Airteagal 12, foráiltear lena chois sin go bhféadfar grúpa sé Bhallstát ar a laghad a chur de chúram ar an nGníomhaireacht córas coiteann TF a fhorbairt, a bhainistiú agus/nó a óstáil, grúpa a bheartaíonn ar bhonn deonach ar réiteach láraithe d'fhonn cuidiú leo gnéithe teicniúla d'oibleagáidí a chur chun feidhme a eascraíonn as reachtaíocht an Aontais maidir le córais TF díláraithe sa limistéar saoirse, slándála agus ceartais, faoi réir formheas a fháil roimh ré ón gCoimisiún agus tar éis don Bhord Bainistíochta cinneadh a dhéanamh. Sa chás sin, cuirfidh na Ballstáit na cúraimí thuasluaite ar an nGníomhaireacht trí bhíthin comhaontú tarmligin, lena náirítear na coinníollacha maidir leis an tarmligean agus lena leagfar amach ríomh na gcostas ábhartha uile agus an modh sonrascaithe. ·An úsáid is féidir a bhaint as an láithreán cúltaca le haghaidh oibriú gníomhach na gcóras a leathnú In Airteagal 13, foráiltear gur féidir an láithreán cúltaca a úsáid in Sankt Johann im Pongau go comhuaineach le haghaidh oibriú gníomhach na gcóras mórscála TF arna noibriú ag an nGníomhaireacht ar choinníoll go bhfuil sí in ann a noibriú a áirithiú i gcás ina gclisfeadh an córas. Déanfar aon sainiúlachtaí breise a fhoráil maidir le cúltaca a úsáid le haghaidh gach córas in ionstraimí reachtacha sonracha na gcóras. ·Cúraimí breise don Bhord Bainistíochta In Airteagal 15, soiléirítear na cúraimí atá le sannadh don Bhord Bainistíochta chun, i measc nithe eile, a fhreagracht a léiriú i dtaca le treoracha ginearálta a thabhairt maidir le gníomhaíochtaí na Gníomhaireachta. Cuirtear bailchríoch ar Airteagal 15 chun a fhorálacha a ailíniú leis an gCur Chuige Coiteann atá i gceangal leis an Ráiteas Comhpháirteach ó Pharlaimint na hEorpa, ó Chomhairle an Aontais Eorpaigh agus ón gCoimisiún Eorpach maidir le gníomhaireachtaí díláraithe an 19 Iúil 2012. Leasaítear é freisin chun oibleagáid nua a chur isteach don Bhord Bainistíochta go nglacfaidh sé tuarascáil eatramhach faoi dheireadh Lúnasa gach bliain ar an dul chun cinn a dhéanfar maidir leis na gníomhaíochtaí pleanáilte a chur chun feidhme a chumhdóidh an chéad sé mhí den bhliain chéanna sin; chun forbairtí a bhaineann leis an Rialachán Airgeadais nua agus an Rialachán Réime Airgeadais a léiriú agus chun cúraimí nua don Bhord Bainistíochta a thiocfaidh as córais nua a chur de chúram air a léiriú. ·Leasuithe maidir leis an mBord Bainistíochta In Airteagal 18, leathnaítear sainordú Chathaoirleach an Bhoird Bainistíochta ó dhá bhliain go ceithre bliana, tréimhse a fhéadfar a athnuachan uair amháin i gcomhréir leis an gCur Chuige Coiteann. Cuireadh bailchríoch ar Airteagal 19 trína fhoráil gur féidir le gníomhaireachtaí áirithe de chuid an Aontais freastal ar chruinnithe an Bhoird Bainistíochta nuair a bheidh ceist a bhaineann le córas nua a mbeidh rochtain ag na gníomhaireachtaí air mar úsáideoir deiridh faoi na hionstraimí reachtacha ábhartha tráth a ghlacfaí iad ar an gclár oibre.

·Leasuithe maidir le cúraimí agus sainordú an Stiúrthóra Feidhmiúcháin In Airteagal 21, soiléirítear cúraimí an Stiúrthóra Feidhmiúcháin chun a fhreagracht a léiriú i dtaca le bainistiú riaracháin na gníomhaireachta agus na cúraimí a shanntar don ghníomhaireacht a chur chun feidhme. Cuirtear bailchríoch ar Airteagal 21 i gcomhréir leis an gCur Chuige Coiteann agus chun cúraimí nua a chur san áireamh a eascróidh as ionstraimí reachtacha a ghlacadh lena gcuirtear córais nua de chúram ar na nGníomhaireacht. Cuireadh deireadh leis an oibleagáid a bhí ar an Stiúrthóir Feidhmiúcháin an dréacht de théarmaí tagartha na meastóireachta a chur faoi bhráid an Bhoird Bainistíochta. In Airteagal 22, foráiltear nach bhféadfar síneadh ama a chur le sainordú an Stiúrthóra Feidhmiúcháin ach ar feadh tréimhse nach faide ná cúig bliana ar a mhéad i gcomhréir leis an gCur Chuige Coiteann, seachas ar feadh trí bliana mar is amhlaidh an cás faoi láthair. ·Leasuithe a bhaineann leis na grúpaí comhairleacha (atá faoi réir ionstraimí reachtacha ábhartha a ghlacadh) In Airteagal 23, foráiltear go mbunófar grúpaí comhairleacha i dtograí reachtacha ábhartha maidir le EES, maidir le ETIAS agus maidir leis an gcóras ECRIS-TCN. ·Ceangal a bheith ann formheas roimh ré a fháil ón gCoimisiún maidir le rialacha slándála bunaithe ar ionstraimí reachtacha an Choimisiúin In Airteagal 33, tugtar oibleagáid isteach maidir le rialacha slándála na Gníomhaireachta i dtaca le faisnéis rúnaicmithe agus faisnéis íogair neamhaicmithe a chosaint a bheidh bunaithe ar rialacha an Choimisiúin a ghlacfaidh an Bord Bainistíochta tar éis formheas a fháil ón gCoimisiún. ·Leasú ar an Airteagal maidir le meastóireacht Leasaítear Airteagal 35 chun a shoiléiriú go ndéanfaidh an Coimisiún measúnú ar obair na Gníomhaireachta agus tuairisciú chuig Parlaimint na hEorpa, chuig an gComhairle agus chuig an mBord Bainistíochta ar thorthaí na meastóireachta. Déanfar an mheastóireacht gach cúig bliana seachas gach ceithre bliana mar atá amhlaidh anois chun ailíniú a dhéanamh leis an gCur Chuige Coiteann maidir le gníomhaireachtaí díláraithe. ·Foráil a chur isteach maidir le comhar le hinstitiúidí, comhlachtaí, oifigí agus gníomhaireachtaí de chuid an Aontais Bunaítear le hAirteagal 37 na rialacha maidir le comhar le hinstitiúidí, comhlachtaí, oifigí agus gníomhaireachtaí de chuid an Aontais, go háirithe leo sin arna mbunú sa limistéar saoirse, slándála agus ceartais. ·Forálacha an bhuiséid a ailíniú le Rialachán tarmligthe(AE) Uimh. 1271/2013 Déantar Airteagal 39 go hAirteagal 42 a ailíniú le forálacha Rialachán tarmligthe (AE) Uimh. 1271/2013 ón gCoimisiún maidir leis an rialachán réime airgeadais do na comhlachtaí dá dtagraítear in Airteagal 208 de Rialachán (AE, Euratom) Uimh. 966/2012 ó Pharlaimint na hEorpa agus ón gComhairle, mar a léirítear i rialacha airgeadais na Gníomhaireachta. ·Foráil a chur isteach maidir le coinbhleachtaí leasa a chosc In Airteagal 43, ceanglaítear ar an nGníomhaireacht rialacha inmheánacha a ghlacadh chun coinbhleachtaí leasa a sheachaint. ·Baineann Caibidil VI le leasuithe ar ionstraimí eile an Aontais In Airteagal 46 agus in Airteagal 47, moltar leasuithe a dhéanamh ar ionstraimí reachtacha SIS II chun aistriú chúraimí an Choimisiúin a bhaineann le bonneagar cumarsáide SIS chuig an nGníomhaireacht a léiriú. Ní gá an leasú sin i dtaca leis an Rialachán maidir le VIS ó tharla go bhforáiltear leis an togra maidir le EES go ndéanfar leasú ar Airteagal 26(2) den Rialachán VIS sa mhéid go mbeidh an túdarás bainistíochta (an Ghníomhaireacht) freagrach as cúraimí an Choimisiúin a bhaineann leis an mbonneagar cumarsáide sé mhí tar éis theacht i bhfeidhm an Rialacháin maidir le EES. Maidir le Eurodac, ní gá aon athrú ó tharla go gcumhdaítear bonneagar cumarsáide Eurodac le EuroDomain, arna oibriú agus arna mhaoiniú ag an gCoimisiún, agus ní aistreofar aon chúraimí conarthacha ná buiséad, dá bhrí sin, chuig eu-LISA go luath amach anseo. Ar choinníoll go nglacfaidh na comhreachtóirí an ionstraim reachtach, bainfidh an córas ECRIS-TCN úsáid as an mbonneagar EuroDomain agus beidh an Coimisiún freagrach, dá bhrí sin, as cur chun feidhme an bhuiséid, as fáil agus athnuachan agus as ábhair a bhaineann le conarthaí i dtaca le bonneagar cumarsáide ECRIS-TCN. Tar éis an togra seo a ghlacadh, ba cheart an meabhrán tuisceana idir an Coimisiún Eorpach agus an Ghníomhaireacht maidir le bainistiú oibríochtúil córas mórscála TF sa limistéar saoirse, slándála agus ceartais a leasú trí chomhaontú idir an Coimisiún agus eu-LISA chun na hathruithe thuasluaite ar ionstraimí reachtacha na gcóras maidir leis an mbonneagar cumarsáide a léiriú.





2017/0145 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le Gníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais, agus lena leasaítear Rialachán (CE) Uimh. 1987/2006 agus Cinneadh 2007/533/JHA ón gComhairle agus lena naisghairtear Rialachán (AE) Uimh. 1077/2011 TÁ PARLAIMINT NA hEORPA AGUS AN CHOMHAIRLE, Ag féachaint don Chonradh ar Fheidhmiú an Aontais Eorpaigh agus go háirithe Airteagal 74, Airteagal 77(2)(a) agus (b), Airteagal 78(2)(e), Airteagal 79(2)(c), Airteagal 82(1)(d), Airteagal 85(1), Airteagal 87(2)(a) agus Airteagal 88(2) de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag gníomhú dóibh i gcomhréir leis an ngnáthnós imeachta reachtach(), De bharr an méid seo a leanas: (1)Bunaíodh Córas Faisnéise Schengen (SIS) le Rialachán (CE) Uimh. 1987/2006 ó Pharlaimint na hEorpa agus ón gComhairle agus le Cinneadh 2007/533/JHA ón gComhairle. Le Rialachán (CE) Uimh. 1987/2006 agus le Cinneadh 2007/533/JHA, foráiltear gurb é an Coimisiún a bheidh freagrach, i rith idirthréimhse, as bainistiú oibríochtúil SIS II Láir. Tar éis na hidirthréimhse sin, beidh údarás bainistíochta freagrach as bainistiú oibríochtúil SIS II Láir agus as gnéithe áirithe den bhonneagar cumarsáide. (2)Bunaíodh an Córas Faisnéise Víosaí (VIS) le Cinneadh 2004/512/CE ón gComhairle. Le Rialachán (CE) Uimh. 767/2008 ó Pharlaimint na hEorpa agus ón gComhairle, foráiltear gurb é an Coimisiún a bheidh freagrach, i rith idirthréimhse, as bainistiú oibríochtúil VIS. Tar éis na hidirthréimhse sin, beidh údarás bainistíochta freagrach as bainistiú oibríochtúil VIS Láir agus na gcomhéadan náisiúnta, agus as gnéithe áirithe den bhonneagar cumarsáide. (3)Bunaíodh Eurodac le Rialachán (CE) Uimh. 2725/2000 ón gComhairle. Le Rialachán (CE) Uimh. 407/2002 ón gComhairle leagtar síos rialacha cur chun feidhme riachtanacha. Aisghaireadh na hionstraimí sin agus cuireadh Rialachán (AE) Uimh. 603/2013 ó Pharlaimint na hEorpa agus ón gComhairle ina nionad le héifeacht ón 20 Iúil 2015. (4)Bunaíodh an Ghníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais le Rialachán (AE) Uimh. 1077/2011 ó Pharlaimint na hEorpa agus ón gComhairle chun bainistiú oibríochtúil SIS, VIS agus Eurodac agus gnéithe áirithe dá mbonneagar cumarsáide a áirithiú agus, go hionchasach, chun bainistiú oibríochtúil córas mórscála teicneolaíochta faisnéise (TF) eile sa limistéar saoirse, slándála agus ceartais a áirithiú chomh maith, faoi réir ionstraimí reachtacha leithleacha a ghlacadh. Leasaíodh Rialachán (AE) Uimh. 1077/2011 le Rialachán (AE) Uimh. 603/2013 chun na hathruithe a cuireadh i bhfeidhm ar Eurodac a léiriú. (5)Ós rud é go raibh uathriail dlí, riaracháin agus airgeadais de dhíth ar an údarás bainistíochta, bunaíodh é i bhfoirm gníomhaireacht rialála (an Ghníomhaireacht) ag a bhfuil pearsantacht dhlítheanach. De réir mar a comhaontaíodh, is i dTaillinn (an Eastóin) a bunaíodh suíomh na Gníomhaireachta. Ós rud é, áfach, go raibh na cúraimí a bhaineann le forbairt theicniúil agus leis an ullmhúchán i dtaca le bainistiú oibríochtúil SIS agus VIS á gcur i gcrích cheana in Strasbourg (an Fhrainc) agus gur suiteáladh láithreán cúltaca i gcomhair na gcóras TF sin in Sankt Johann im Pongau (an Ostair) i gcomhréir freisin le hionaid na gcóras SIS agus VIS arna gcinneadh faoi na hionstraimí reachtacha ábhartha, ba cheart leanúint den socrú sin. Ba cheart leanúint den dá láithreán sin a úsáid freisin mar na hionaid, faoi seach, ina ndéanfaí na cúraimí a bhaineann le bainistiú oibríochtúil Eurodac a chur i gcrích agus ina mbunófaí láithreán cúltaca i gcomhair Eurodac. Ba cheart an dá láithreán sin a úsáid freisin mar na hionaid, faoi seach, ina ndéanfaí forbairt theicniúil agus bainistiú oibríochtúil córas mórscála TF eile sa limistéar saoirse, slándála agus ceartais agus, i gcás ina bhforálfaí amhlaidh san ionstraim ábhartha reachtach, ina mbeadh láithreán cúltaca arb acmhainn dó oibriú córais mórscála TF a áirithiú i gcás ina dtarlódh cliseadh sa chóras sin. Chun an úsáid is mó is féidir a bhaint as an láithreán cúltaca, ba cheart é a bheith d'acmhainn ag an láithreán sin córais a oibriú go comhuaineach i mód gníomhach ar choinníoll go mbeidh sé d'acmhainn aige i gcónaí oibriú na gcóras sin a áirithiú i gcás ina dtarlódh cliseadh iontu. Ó chuaigh sí i mbun oibre an 1 Nollaig 2012, ghabh an Ghníomhaireacht uirthi féin na cúraimí a bhaineann le VIS a thugtar don údarás bainistíochta le Rialachán (CE) Uimh. 767/2008 agus le Cinneadh 2008/633/JHA ón gComhairle. Ghabh sí uirthi féin na cúraimí a bhaineann le SIS II a thugtar don údarás bainistíochta le Rialachán (CE) Uimh. 1987/2006 agus le Cinneadh 2007/533/JHA ón gComhairle tar éis don chóras teacht i bhfeidhm in Aibreán 2013 agus ghabh sí uirthi féin i Meitheamh 2013 na cúraimí maidir le Eurodac a thugtar don Choimisiún i gcomhréir le Rialachán (CE) Uimh. 2725/2000 agus Rialachán (CE) Uimh. 407/2002. Is é tátal na chéad mheastóireachta a rinneadh in 2015–2016 ar obair na Gníomhaireachta bunaithe ar mheastóireacht sheachtrach neamhspleách go náirithíonn eu-LISA ar bhealach éifeachtach bainistiú oibríochtúil na gcóras mórscála TF agus cúraimí eile a chuirtear air ach gur gá, ina theannta sin, roinnt athruithe a dhéanamh ar an Rialachán lena mbunaítear an Ghníomhaireacht amhail cúraimí bonneagair cumarsáide atá ar siúl fós ag an gCoimisiún a aistriú chuig an nGníomhaireacht. Ag tógáil dó ar an meastóireacht sheachtrach, chuir an Coimisiún san áireamh forbairtí beartais, dlíthiúla agus fíorasacha agus mhol sé ina Thuarascáil ar fheidhmiú na Gníomhaireachta Eorpaí chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (eu-LISA) go háirithe go ndéanfaí sainordú na Gníomhaireachta a leathnú chun go ndéanfadh sí na cúraimí a eascraíonn as na comhreachtóirí a ghlacadh moltaí lena dtugtar córais nua don Ghníomhaireacht, agus na cúraimí dá dtagraítear sa Teachtaireacht ón gCoimisiún an 6 Aibreán 2016 faoi Chórais Faisnéise níos Láidre agus níos Cliste do Theorainneacha agus don tSlándáil, i dtuarascáil chríochnaitheach de chuid an ghrúpa ardleibhéil saineolaithe an 11 Bealtaine 2017 agus sa seachtú tuarascáil ón gCoimisiún ar dhul chun cinn i dtreo aontas slándála éifeachtach dílis an 16 Bealtaine 2017, faoi réir, nuair is gá sin, na hionstraimí reachtacha ábhartha a ghlacadh. Go háirithe, ba cheart é a chur de chúram ar an nGníomhaireacht tairseach cuardaigh Eorpach, seirbhís chomhroinnte meaitseála bithmhéadraí agus stóras coiteann céannachta a fhorbairt, faoi réir an ionstraim reachtach ábhartha maidir le hidir-inoibritheacht a ghlacadh. Nuair is ábhartha, aon bhearta a dhéantar i leith na hidir-inoibritheachta, ba cheart an Teachtaireacht ón gCoimisiún faoi Straitéis Cur chun Feidhme an Chreata Eorpaigh Idir-inoibritheachta a bheith ina treoir acu. (6)Tátal eile a baineadh as an tuarascáil réamhráite ón gCoimisiún is ea gur cheart sainordú na Gníomhaireachta a leathnú chun go bhféadfadh sí comhairle a chur ar fáil do na Ballstáit i ndáil le nasc na gcóras náisiúnta leis na lárchórais agus le haghaidh cúnamh/tacaíocht ad hoc, nuair is gá sin, mar aon le cúnamh/tacaíocht a chur ar fáil do sheirbhísí an Choimisiúin faoi shaincheisteanna teicniúla a bhaineann le córais nua. (7)[Ba cheart, dá bhrí sin, ullmhú, forbairt agus bainistiú oibríochtúil an Chórais Dul Isteach/Imeachta a chur de chúram ar an nGníomhaireacht, ar córas é a bunaíodh le Rialachán XX/XX an XX [lena mbunaítear Córas Dul Isteach/Imeachta (EES) chun sonraí faoi dhul isteach agus imeacht agus sonraí faoi dhiúltú cead isteach náisiúnach tríú tír a chlárú agus iad ag trasnú theorainneacha seachtracha Bhallstáit an Aontais Eorpaigh agus lena gcinntear na coinníollacha ar a dtabharfar rochtain ar EES chun críocha fhorghníomhú an dlí agus lena leasaítear Rialachán (CE) Uimh. 767/2008 agus Rialachán (AE) Uimh. 1077/2011].] (8){[Ba cheart bainistiú oibríochtúil DubliNet a chur de chúram uirthi, arb éard atá ann slánbhealach leictreonach ar leithligh a cuireadh ar bun faoi Airteagal 18 de Rialachán (CE) Uimh. 1560/2003 ón gCoimisiún, i gcomhréir le Rialachán XX/XX an XX maidir le bunú "Eurodac" chun méarloirg a chur i gcomparáid lena chéile ar mhaithe le cur i bhfeidhm éifeachtach [Rialachán (AE) Uimh. 604/2013 lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát, chun náisiúnach tríú tír nó duine gan stát atá ag fanacht go neamhdhleathach sa stát a shainaithint agus maidir le hiarrataí ó údaráis forghníomhaithe dlí na mBallstát agus ó Europol ar chomparáidí le sonraí Eurodac chun críocha forghníomhaithe dlí (athmhúnlú)]. (9)[Ba cheart ullmhú, forbairt agus bainistiú oibríochtúil Chóras an Aontais Eorpaigh um Fhaisnéis agus Údarú Taistil (ETIAS) a chur de chúram uirthi, ar córas é a bunaíodh le Rialachán XX/XX [an XX lena mbunaítear Córas an Aontais Eorpaigh um Fhaisnéis agus Údarú Taistil (ETIAS) agus lena leasaítear Rialacháin (AE) Uimh. 515/2014, (AE) 2016/399, (AE) 2016/794 agus (AE) 2016/1624].]

(10)[Ba cheart a chur de chúram uirthi ullmhú, forbairt agus bainistiú oibríochtúil an chórais uathoibrithe do chlárú, d'fhaireachán agus don sásra um leithdháileadh le haghaidh iarratais ar chosaint idirnáisiúnta dá dtagraítear in Airteagal 44 de Rialachán (AE) XX/20XX [lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i mBallstát ag náisiúnach tríú tír nó ag duine gan stát (athmhúnlú)]. (11)[Ina theannta sin, ba cheart a chur de chúram uirthi ullmhú, forbairt agus bainistiú oibríochtúil an chórais láraithe chun na Ballstáit ag a bhfuil faisnéis taifid choiriúil faoi náisiúnaigh tríú tír agus daoine gan stát a shainaithint, ar córas é a bunaíodh le Rialachán XX/XX [an XX lena mbunaítear córas láraithe leis na Ballstáit a shainaithint ag a bhfuil faisnéis taifid choiriúil faoi náisiúnaigh tríú tír agus daoine gan stát (NTTanna) chun an Córas Faisnéise Eorpach um Thaifid Choiriúla (ECRIS) a fhorlíonadh agus chun tacú leis agus lena leasaítear Rialachán (AE) Uimh. 1077/2011 (an córas ECRIS-TCN) mar aon le cothabháil na mbogearraí tagartha do chur chun feidhme ECRIS dá dtagraítear sa Rialachán sin.]. (12)Maidir leis an nGníomhaireacht, ba cheart gurbh é an duine dlítheanach céanna é i gcónaí agus go mbeadh leanúnachas iomlán ann ó thaobh a cuid gníomhaíochtaí agus a nósanna imeachta. (13)Ba cheart gurbh é croí-fheidhm na Gníomhaireachta i gcónaí na cúraimí a bhaineann le bainistiú oibríochtúil na gcóras seo a leanas a dhéanamh: SIS, VIS agus Eurodac, [EES], [DubliNet], [ETIAS], [an córas uathoibrithe do chlárú, d'fhaireachán agus don sásra um leithdháileadh le haghaidh iarratais ar chosaint idirnáisiúnta] agus [an córas ECRIS-TCN] agus, má chinntear amhlaidh, bainistiú oibríochtúil córas mórscála TF eile sa limistéar saoirse, slándála agus ceartais. Ba cheart an Ghníomhaireacht a bheith freagrach chomh maith as bearta teicniúla a mbeadh gá leo de thoradh na gcúraimí a chuirtear ar an nGníomhaireacht, ar bearta iad nach bhfuil de chineál normatach. Ba cheart na freagrachtaí sin a bheith gan dochar do na cúraimí normatacha a fhorchoimeádtar don Choimisiún amháin nó don Choimisiún agus cúnamh á fháil aige ó choiste sna hionstraimí reachtacha faoi seach lena rialaítear na córais a ndéanann an Ghníomhaireacht bainistiú oibríochtúil orthu. Níl aon údar maith a thuilleadh ag an gCoimisiún a bheith fós i mbun cúraimí áirithe a bhaineann le bonneagar cumarsáide na gcóras agus ba cheart, dá bhrí sin, na cúraimí sin a aistriú chuig an nGníomhaireacht chun cur le comhleanúnachas a bainistíochta. Maidir leis na córais sin a úsáideann EuroDomain, áfach, ar slánbhonneagar cumarsáide é arna chur ar fáil ag TESTA-ng (Seirbhísí Tras-Eorpacha le haghaidh Teileamaitice idir Riaracháin-glúin nua), ar tionscadal é sin i bhfoirm seirbhís líonraí ar bhonn Airteagal 3 de Chinneadh Uimh. 922/2009/CE ó Pharlaimint na hEorpa agus ón gComhairle, ba cheart na cúraimí seo a leanas a bheith ar an gCoimisiún fós: cur chun feidhme an bhuiséid, fáil agus athnuachan, agus ábhair a bhaineann le conarthaí. (14)Ina theannta sin, ba cheart don Ghníomhaireacht leanúint de chúraimí a dhéanamh a bhaineann le hoiliúint in úsáid theicniúil SIS, VIS agus Eurodac agus córas mórscála TF eile, ar cúraimí iad a chuirfear faoi chúram na Gníomhaireachta amach anseo. (15)Thairis sin, d'fhéadfaí freagracht a chur ar an nGníomhaireacht maidir le hullmhú, forbairt agus bainistiú oibríochtúil córas breise mórscála TF le linn Airteagal 67 go hAirteagal 89 den Chonradh ar Fheidhmiú an Aontais Eorpaigh (CFAE) a chur i bhfeidhm. Níor cheart na cúraimí sin a chur faoi chúram na Gníomhaireachta ach amháin trí bhíthin ionstraimí reachtacha leithleacha a ghlacfaí ina dhiaidh sin, ach measúnú tionchair a dhéanamh sula nglacfaí iad. (16)Ba cheart sainordú taighde na Gníomhaireachta a leathnú chun gur mhó ab acmhainn di athruithe teicniúla ábhartha agus riachtanacha ar na córais TF faoina freagracht a mholadh ar bhonn níos réamhghníomhaí. Le cois faireachán a dhéanamh ar chur chun feidhme gníomhaíochtaí taighde is ábhartha do bhainistiú oibríochtúil na gcóras a bhainistíonn sí, d'fhéadfadh sé go gcuirfeadh an Ghníomhaireacht le cur chun feidhme na ngníomhaíochtaí sin freisin. Ba cheart di faisnéis faoin bhfaireachán sin a chur chuig Parlaimint na hEorpa, chuig an gComhairle agus chuig an Maoirseoir Eorpach ar Chosaint Sonraí ar bhonn rialta. (17)Ba cheart an Ghníomhaireacht a bheith freagrach as treoirthionscadail a chur i gcrích, i gcomhréir le hAirteagal 54(2)(a) de Rialachán (AE, Euratom) Uimh. 966/2012 ó Pharlaimint na hEorpa agus ón gComhairle. Ina theannta sin, féadfaidh an Coimisiún cúraimí a chur ar an nGníomhaireacht a bhaineann le cur chun feidhme an bhuiséid i gcomhair cruthúnais choincheapa arna gcistiú faoin ionstraim le haghaidh tacaíocht airgeadais do theorainneacha seachtracha agus do víosaí dá bhforáiltear i Rialachán (AE) Uimh. 515/2014 ó Pharlaimint na hEorpa agus ón gComhairle i gcomhréir le hAirteagal 58(1)(c) de Rialachán (AE, Euratom) Uimh. 966/2012. Féadfaidh an Ghníomhaireacht gníomhaíochtaí tástála a phleanáil agus a chur chun feidhme freisin a bhaineann le hábhair a chumhdaítear d'áirithe sa Rialachán seo agus sna hionstraimí reachtacha lena rialaítear forbairt, bunú, oibriú agus úsáid na gcóras mórscála TF arna mbainistiú ag an nGníomhaireacht. Nuair a chuirfear cúram uirthi treoirthionscadal a chur i gcrích, ba cheart don Ghníomhaireacht aird ar leith a thabhairt ar Straitéis an Aontais Eorpaigh um Bainistiú Faisnéise. (18)Ba cheart don Ghníomhaireacht comhairle a chur ar fáil do na Ballstáit i ndáil le nasc na gcóras náisiúnta leis na lárchórais. (19)Ba cheart don Ghníomhaireacht freisin tacaíocht ad hoc a chur ar fáil do na Ballstáit nuair is gá sin de thoradh riachtanais urghnácha slándála nó imirce. Go háirithe, i gcás ina mbíonn dúshláin shonracha agus dhíréireacha ó thaobh imirce roimh Bhallstát ag limistéir ar leith dá theorainneacha seachtracha a bhfuil mórphlódú isteach de shreabha imirce mar shaintréith díobh, ba cheart do na Ballstáit a bheith in ann brath ar athneartuithe teicniúla agus oibríochtúla. Ba cheart d'fhoirne tacaíochta don bhainistiú imirce, foirne ar a bhfuil saineolaithe ó ghníomhaireachtaí ábhartha an Aontais, an méid sin a sholáthar sna teophointí. I gcás ina mbeadh gá le tacaíocht ó eu-LISA sa chomhthéacs sin maidir le saincheisteanna a bhaineann leis na córais mhórscála TF a bhainistíonn sé, ba cheart donChoimisiún an iarraidh ar thacaíocht a chur chuig an nGníomhaireacht. (20)Ba cheart don Ghníomhaireacht freisin tacú le seirbhísí an Choimisiúin i dtaca le saincheisteanna teicniúla a bhaineann le córais atá ann cheana nó le córais nua, nuair is gá sin, go háirithe agus tograí nua maidir le córais mhórscála TF á nullmhú le cur faoi chúram na Gníomhaireachta. (21)Ina theannta sin, ba cheart é a bheith indéanta a chur de chúram ar an nGníomhaireacht córas coiteann TF a fhorbairt, a bhainistiú agus/nó a óstáil le haghaidh grúpa Ballstát a bheartaíonn ar bhonn deonach ar réiteach láraithe d'fhonn cuidiú leo gnéithe teicniúla d'oibleagáidí a chur chun feidhme a eascraíonn as reachtaíocht an Aontais maidir le córais mhórscála TF díláraithe sa limistéar saoirse, slándála agus ceartais. Maidir leis sin, ba cheart ceangal a bheith ann formheas roimh ré a fháil ón gCoimisiún mar aon le cinneadh ón mBord Bainistíochta, ba cheart é a léiriú i gcomhaontú tarmligin idir na Ballstáit lena mbaineann agus an Ghníomhaireacht agus ba cheart é a mhaoiniú le ranníocaíocht arna muirearú ar na Ballstáit is ábhartha chun na costais uile a chumhdach. (22)Maidir le bainistiú oibríochtúil córas mórscála TF sa limistéar saoirse, slándála agus ceartais a chur faoi chúram na Gníomhaireachta, níor cheart dó sin difear a dhéanamh do na rialacha sonracha is infheidhme maidir leis na córais sin. Go háirithe, tá na rialacha sonracha lena rialaítear an cuspóir, cearta rochtana, bearta slándála agus na ceanglais bhreise um chosaint sonraí maidir le gach córas mórscála TF a bhfuil a bhainistiú oibríochtúil curtha faoi chúram na Gníomhaireachta, tá na rialacha sin infheidhme go huile is go hiomlán. (23)Ba cheart ionadaíocht a dhéanamh thar ceann na mBallstát agus thar ceann an Choimisiúin ar Bhord Bainistíochta chun feidhmeanna na Gníomhaireachta a rialú go héifeachtach. Ba cheart na feidhmeanna is gá a chur faoi chúram an Bhoird Bainistíochta go háirithe chun an clár oibre bliantúil a ghlacadh, chun a fheidhmeanna maidir le buiséad na Gníomhaireachta a chomhlíonadh, na rialacha airgeadais is infheidhme maidir leis an nGníomhaireacht a ghlacadh, Stiúrthóir Feidhmiúcháin a cheapadh agus nósanna imeachta a bhunú maidir leis an Stiúrthóir Feidhmiúcháin a ghlacadh cinntí a bhaineann le cúraimí oibríochtúla na Gníomhaireachta. Ba cheart an Ghníomhaireacht a rialú agus a oibriú agus aird chuí á tabhairt ar phrionsabail an chur chuige choitinn maidir le gníomhaireachtaí díláraithe an Aontais a ghlac Parlaimint na hEorpa, an Chomhairle agus an Coimisiún an 19 Iúil 2012. (24)Maidir le SIS II, ba cheart stádas breathnóra a bheith ag an Oifig Eorpach Póilíní (Europol) agus ag an Aonad Eorpach um Chomhar Breithiúnach (Eurojust), a bhfuil ceart rochtana acu araon ar shonraí arna niontráil in SIS II le linn Cinneadh 2007/533/JHA [nó Rialachán XX an XX maidir le Córas Faisnéise Schengen (SIS) a bhunú, a oibriú agus a úsáid i réimse an chomhair póilíneachta in ábhair choiriúla, lena leasaítear Rialachán (AE) Uimh. 515/2014 agus lena naisghairtear Rialachán (CE) Uimh. 1986/2006, Cinneadh 2007/533/JHA ón gComhairle agus Cinneadh 2010/261/AE ón gCoimisiún}] a chur i bhfeidhm, agus a bhfuil ceart acu cuardach díreach a dhéanamh ar na sonraí sin, ba cheart an stádas sin a bheith acu ag cruinnithe an Bhoird Bainistíochta, nuair a bheidh ceist i ndáil le cur i bhfeidhm Chinneadh 2007/533/JHA ar an gclár oibre. Ba cheart stádas breathnóra a bheith ag an nGarda Teorann agus Cósta Eorpach, a bhfuil ceart rochtana aige ar shonraí arna niontráil in SIS le linn Rialachán (AE) 2016/1624 ó Pharlaimint na hEorpa agus ón gComhairle agus Rialachán XXX [maidir le Córas Faisnéise Schengen (SIS) a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla] a chur i bhfeidhm, ba cheart stádas breathnóra a bheith aige ar an mBord Bainistíochta nuair a bheidh ceist i ndáil le cur i bhfeidhm Rialachán (AE) 2016/1624 nó Rialachán XXX an XXX [maidir le Córas Faisnéise Schengen (SIS) a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla] ar an gclár oibre. Ba cheart an deis a bheith ag Europol, ag Eurojust agus ag an nGarda Teorann agus Cósta Eorpach faoi seach ionadaí a cheapadh ar an nGrúpa Comhairleach SIS arna bhunú faoin Rialachán seo. (25)Maidir le VIS, ba cheart stádas breathnóra a bheith ag Europol freisin ag cruinnithe an Bhoird Bainistíochta nuair a bheidh ceist i ndáil le cur i bhfeidhm Chinneadh 2008/633/JHA ón gComhairle ar an gclár oibre. Ba cheart an deis a bheith ag Europol ionadaí a cheapadh ar Ghrúpa Comhairleach VIS arna bhunú faoin Rialachán seo. (26)Maidir le Eurodac, ba cheart stádas breathnóra a bheith ag Europol ag cruinnithe an Bhoird Bainistíochta nuair a bheidh ceist i ndáil le cur i bhfeidhm Rialachán (AE) Uimh. 603/2013 [nó Rialachán XX an XX maidir le bunú "Eurodac" chun méarloirg a chur i gcomparáid lena chéile ar mhaithe le cur i bhfeidhm éifeachtach Rialachán (AE) Uimh. 604/2013 lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i mBallstát ag náisiúnach tríú tír nó ag duine gan stát}] chun náisiúnach tríú tír nó duine gan stát atá ag fanacht go neamhdhleathach sa stát a shainaithint agus maidir le hiarrataí ó údaráis forghníomhaithe dlí na mBallstát agus ó Europol ar chomparáidí le sonraí Eurodac chun críocha forghníomhaithe dlí (athmhúnlú)}, nuair a bheidh ceist i ndáil leis sin ar an gclár oibre; ba cheart an deis a bheith ag Europol ionadaí a cheapadh ar Ghrúpa Comhairleach Eurodac. (27)[Maidir le EES, ba cheart stádas breathnóra a bheith ag Europol ag cruinnithe an Bhoird Bainistíochta nuair a bheidh ceist a bhaineann le Rialachán XX/XXXX [lena mbunaítear EES] ar an gclár oibre.] (28)[Maidir le ETIAS, ba cheart stádas breathnóra a bheith ag Europol ag cruinnithe an Bhoird Bainistíochta nuair a bheidh ceist a bhaineann le Rialachán XX/XXXX [lena mbunaítear ETIAS] ar an gclár oibre. Ba cheart stádas breathnóra a bheith ag an nGarda Teorann agus Cósta Eorpach freisin ag cruinnithe an Bhoird Bainistíochta nuair a bheidh ceist a bhaineann le ETIAS i ndáil le cur i bhfeidhm Rialachán XX/XX lena mbunaítear ETIAS ar an gclár oibre. Ba cheart an deis a bheith ag Europol agus ag an nGarda Teorann agus Cósta Eorpach faoi seach ionadaí a cheapadh ar an nGrúpa Comhairleach [EES-[ETIAS]. (29)[Maidir leis an gcóras uathoibrithe do chlárú, d'fhaireachán agus don sásra um leithdháileadh le haghaidh iarratais ar chosaint idirnáisiúnta dá dtagraítear in Airteagal 44 de Rialachán (AE) …/… [lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i mBallstát ag náisiúnach tríú tír nó ag duine gan stát], ba cheart stádas breathnóra a bheith ag EASO ag cruinnithe an Bhoird Bainistíochta nuair a bheidh ceist a bhaineann leis an gcóras sin ar an gclár oibre.]

(30)[Maidir leis an gcóras ECRIS-TCN, ba cheart stádas breathnóra a bheith ag Eurojust, Europol [agus Oifig an Ionchúisitheora Phoiblí Eorpaigh] ag cruinnithe an Bhoird Bainistíochta nuair a bheidh ceist a bhaineann le Rialachán XX/XXXX [lena mbunaítear an córas ECRIS-TCN] ar an gclár oibre}. Ba cheart an deis a bheith ag Eurojust, Europol [agus Oifig an Ionchúisitheora Phoiblí Eorpaigh] faoi seach ionadaí a cheapadh ar Ghrúpa Comhairleach an chórais ECRIS-TCN. (31)Ba cheart cearta vótála a bheith ag Ballstáit ar Bhord Bainistíochta na Gníomhaireachta maidir le córas mórscála TF má cheanglaítear iad faoi dhlí an Aontais trí bhíthin aon ionstraim reachtach lena rialaítear forbairt, bunú, oibriú agus úsáid an chórais áirithe sin. Ba cheart cearta vótála a bheith ag an Danmhairg freisin maidir le córas mórscála TF má chinneann sí, faoi Airteagal 4 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach (CAE) agus le CFAE, an ionstraim reachtach a chur chun feidhme ina dlí náisiúnta, ar ionstraim í lena rialaítear forbairt, bunú, oibriú agus úsáid an chórais áirithe sin. (32)Ba cheart do Bhallstáit comhalta a cheapadh ar an ngrúpa comhairleach maidir le córas mórscála TF má cheanglaítear iad faoi dhlí an Aontais trí bhíthin aon ionstraim reachtach lena rialaítear forbairt, bunú, oibriú agus úsáid an chórais áirithe sin. Ba cheart don Danmhairg, ina theannta sin, comhalta a cheapadh ar an ngrúpa comhairleach maidir le córas mórscála TF, má chinneann sí faoi Airteagal 4 de Phrótacal Uimh. 22 maidir le seasamh na Danmhairge an ionstraim reachtach a chur chun feidhme ina dlí náisiúnta, ar ionstraim í lena rialaítear forbairt, bunú, oibriú agus úsáid an chórais áirithe sin. (33)Chun a huathriail agus a neamhspleáchas iomlán a áirithiú, ba cheart buiséad uathrialach a thabhairt don Ghníomhaireacht lena ngabhfadh ioncam ó bhuiséad ginearálta an Aontais Eorpaigh. Ba cheart maoiniú na Gníomhaireachta a bheith faoi réir comhaontú ón údarás buiséadach mar a leagtar amach i bpointe 47 den Chomhaontú Idir-Institiúideach an 17 Bealtaine 2006 idir Parlaimint na hEorpa, an Chomhairle agus an Coimisiún maidir le smacht buiséadach agus bainistíocht fhónta airgeadais. Ba cheart nósanna imeachta buiséadacha agus urscaoilte an Aontais a bheith infheidhme. Ba cheart don Chúirt Iniúchóirí na cuntais agus dlíthiúlacht agus rialtacht na nidirbheart is bun leo a iniúchadh. (34)Chun críche a misean a chomhall agus a mhéid is gá chun a cúraimí a chur i gcrích, ba cheart an deis a bheith ag an nGníomhaireacht dul i gcomhar le hinstitiúidí, comhlachtaí, o